Dr Erin Enggan Bawa Anak Bertemu Da’i Farhan

Biarpun sudah berpisah, namun isu mengenai perpisahan pendakwah Da’i Farhan dan bekas isterinya, Dr.Erin masih hangat diperkatakan.

Terbaru, menerusi Astro Gempak, Dr Erin akui sudah menyekat nombor telefon Farhan kerana enggan dikaitkan lagi dengan dirinya. Malah menurut Dr Erin atau nama sebenarnya Noorainul Naqim Mohd. Radzi sejak berpisah mereka tidak pernah lagi berhubung biarpun dirinya kini sedang mengandung anak hasil perkahwinan mereka sebelum ini.

“Saya dah block ustaz. Saya tak nak ada apa-apa lagi sama ada saya dihubungi atau saya menghubunginya.

“Jadi, bila saya sekat nombor telefon, fikiran saya jadi lebih tenang. Kalau saya tak block, fikiran saya nanti jadi tak tenang fikir macam-macam. Sekarang ni saya lebih gembira dengan kehidupan.

“Biarlah saya sekat ustaz terus. Lagipun saya sudah tidak mahu dikaitkan dengan dirinya lagi,” katanya seperti yang dipetik dari Gempak.

Dedahnya lagi, dia enggan bawa bakal anaknya itu bertemu dengan Farhan meskipun bekas suaminya itu pernah menyatakan hasrat untuk bertemu selepas anak dalam kandungannya itu lahir.

“Dia ada cakap nanti lepas lahir nak jumpa baby. Bila dia cakap begitu, memang tak lah saya nak bagi dia jumpa dengan baby ini,” katanya.

Dalam masa yang sama, Erin berkata barang-barang peribadi milik Farhan masih lagi berada di rumahnya dan meminta orang ramai untuk henti kaitkan dirina dengan Farhan lagi selain memberitahu kehidupannya kini lebih tenang.

“Dia berada di Kelantan lepas keluar dari rumah. Sekarang pula PKP (Perintah Kawalan Pergerakan). Mungkin lepas habis PKP baru dia ambil barang-barangnya semua,”

“Cumanya tolonglah henti kaitkan saya dengan ustaz lagi. Saya ini bukan selebriti. Kalau dulu mungkin saya isteri ustaz, sekarang ni saya bukan isteri sesiapa lagi,”

Sebelum ini, Dr Erin telah berkongsi khabar gembira bahawa dirinya sedang hamil dan diikuti dengan pendedahan yang mengejutkan apabila mengesahkan dirinya sudah diceraikan pada April lalu.


[VIDEO] Anak Pembaca Berita Menjerit Ketika Bersiaran Langsung

Ketika penularan pandemik COVID-19 sedang melanda seluruh dunia ketika ini, kebanyakan sektor mengambil pendekatan untuk bekerja dari rumah, termasuklah buat pembaca berita ini.

Biarpun begitu, perkara yang paling tidak diingini ketika bekerja dari rumah telah pun berlaku, apabila terdapatnya gangguan daripada anak mereka. Kejadian ini terjadi kepada Martha Sugalski yang mana pada ketika itu dia sedang mengulas mengenai peraturan ketika menaiki teksi di Orlando, Florida.Namun, secara tiba-tiba anak lelakinya yang berusia enam tahun muncul dan menjerit di belakangnya.

Here’s the clip. Hilarious! Shoutout to all the working moms doing it all right now! @WFTV https://t.co/iQdnSfkHli pic.twitter.com/7fAzCq2ME0

— Lauren Seabrook (@LSeabrookWFTV) May 14, 2020

Tidak melatah dengan insiden itu, Sugalski terus memohon maaf kepada penonton di atas gangguan tersebut dan meneruskan sesi siaran langsung seperti biasa. Malah usai membaca berita, Sugalski memperkenalkan anaknya, Heaton kepada penonton.

Poor little guy was scared. Good job @MarthaSugalski! @WFTV pic.twitter.com/AXVCAzKO2E

Di media sosial kini tular mengenai perkongsian tersebut selain memuji sikap Sugalski dan mengagumi sifatnya sebagai seorang ibu yang penyayang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gara-Gara Kenyataan Ini Jabir ‘Hero Remaja’ Teruk Dikecam

Nama finalis Hero Remaja 2020, Jabir Meftah kini hangat diperkatakan selepas dia teruk dikecam oleh warganet sehingga ‘trending’ di laman Twitter gara-gara kenyataan yang dikeluarkannya baru-baru ini.

Difahamkan, Jabir telah mengulas satu kenyataan daripada seorang pengguna mengenai keperluan mencari kerja yang memerlukan pengalaman sebelum memohon.

Namun kenyataanya itu telah menyinggung banyak pihak selain turut mengaitkan dengan beberapa kenyataan yang dikeluarkannya sebelum ini. Bukan sahaja, ada segelintir pihak menyatakan bahawa dia tidak layak menyertai program realiti Hero Remaja, lebih menyedihkan ada diantara mereka turut membuli fizikal (body shaming) pendatang baharu dalam industri ini dengan menyamakan wajahnya dengan karakter sebuah animasi.

Menerusi carian Murai.my terkini, Jabir telah menyahaktifkan kesemua akaun sosial media nya selepas dibanjiri dengan pelbagai kecaman daripada warganet.

Dalam pada itu, ada diantara mereka beranggapan komen-komen tersebut bersifat melampau hanya kerana satu kenyataan yang dikeluarkannya malah Jabir juga telah memohon maaf atas kenyataanya yang mungkin menyinggung perasaan mana-mana pihak.


Meskipun Sering Dicerca, Tapi Bacaan Al-Quran Mimi Peri Dipuji

Selebriti yang popular di Indonensia, Mimi Peri sering dicerca oleh orang ramai kerana suka bernemapilan seperti wanita. Kelakuannya seperti itu dianggap tidak sesuai dan boleh menjadi contoh buruk.

Baru-baru ini Mimi Peri menjadi sebutan di Malaysia, gara-gara video live bersama selebriti-selebriti di Malaysia termasuk Datuk Fizz Fairuz. Menariknya, video yang menjadi tular di media sosial. Ini kerana gelagatnya yang mencuit hati dan menghiburkan.

Namun, kali ini Mimi Peri atau nama sebenarnya Ahmad Jaelani itu membuatkan pengikutnya terpana setelah memuat naik aktiviti ketika beribadah pada bulan Ramadan.

Baru-baru ini, Mimi Peri telah menyapa peminatnya melalui siaran langsung di Instagram. Pada kesempatan itu Mimi juga menunjukkan kemampuannya membaca Al-Quran.

A post shared by Mimi Peri Rapunchelle (@mimi.peri)

Nyanyian ayat-ayat yang dilantunkan oleh Mimi berjaya memikat netizen. Malah, netizen dari Malaysia juga terpesona dengan cara Mimi Peri membaca Al-Quran.

Mereka juga memberi komen-komen murni pada video Mimi Peri ini. Rata-rata netizen menunjukkan rasa kagum dan  memujinya.


Ini Senarai Telefon Pintar Android Paling Laris Di Dunia, Galaxy A51 Ungguli Carta!

Telefon pintar kelas pertengahan buatan Samsung, Galaxy A51 dinobatkan sebagai telefon bimbit Android terlaris di dunia, pada suku pertama 2020 (Q1) 2020.

Hal ini didedahkan oleh penyelidikan yang dilakukan oleh firma Strategi Analisis (SA), dalam laporan yang dikeluarkan baru-baru ini.

Penyelidikan ini hanya meninjau penjualan telefon Android di seluruh dunia, tidak termasuk iOS (iPhone). Secara keseluruhan, penyelidikan SA menunjukkan bahawa penjualan telefon pintar di dunia menembusi 275 juta unit pada suku pertama 2020.

Sebanyak 2.3 peratus daripada jumlah itu (kira-kira 6 juta unit) dilaporkan adalah telefon pintar Samsung Galaxy A51. Menurut Pengarah Eksekutif SA, Neil Mawston, Samsung Galaxy A51 cukup berjaya menarik minat pengguna di seluruh dunia.

Di bawah Galaxy A51, ada telefon bimbit entry-level yang dibuat oleh Xiaomi, Redmi 8 yang dilaporkan telah menjual sekitar 5 juta unit, atau 1.9 peratus dari semua penjualan telefon pintar global. Redmi 8 sendiri, sambung Neil, dijual dengan baik di beberapa kawasan berpenduduk padat, salah satunya adalah India.

Di bawah Galaxy A51 dan Redmi 8, terdapat Galaxy S20 Plus, Galaxy A10s, Redmi Note 8, dan Galaxy A20s. Keempat-empat telefon ini terjual 1.7 peratus, 1.6 peratus, 1.6 peratus dan 1.4 peratus dari jumlah penjualan telefon pintar pada suku pertama 2020.

Kesimpulannya, jenama Samsung telah menjadi pilihan nombor pengguna android di dunia. Hebat bukan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


7 Drama Korea ‘Hits’ Lakonan Lee Moo-saeng Selain ‘The World of The Married’

Drama Korea paling ‘hits’, The World of Married, telah pun berakhir pada 16 Mei yang lalu setelah ditayangkan sebanyak 15 episod. Banyak kejadian yang tidak dijangka sebelum episod terakhir.

Dalam episod 14, tidak dijangka Doktor Ji Sun-woo hampir membunuh diri dengan membuang dirinya ke laut. Nasib baik keadaan itu dapat dihalang oleh doktor Kim Yoon-ki yang berjaya menarik Ji Sun-woo ke daratan.

Kim Yoon-ki terkejut dan bimbang dengan keadaan Ji Sun-woo. Sementara itu, Ji Sun-woo menangis dipelukan Kim Yoon-ki. Watak Kim Yoon-ki sendiri dilakonkan oleh Lee Moo-saeng, seorang pelakon yang mempunyai kerjaya selama 15 tahun di industri drama Korea.

Selain The World of Married, Kim Yoon-ki juga membintangi banyak hits drama. Selepas ini, anda pasti akan rindukan drama lakonan Lee Moo-saeng. Apa kata anda layan beberapa drama Korea yang dibintangi oleh pelakon berusia 40 tahun.

Selain berlakon di The World of the Married, Lee Moo-saeng pertama kali berlakon dalam drama Chocolate. Drama ini mengisahkan tentang flashback masa kecil dari Lee Kang (Yoon Kye-sang) dan Moon Cha-young (Ha Ji-won) yang secara tidak sengaja bertemu lagi melalui satu kejadian. Lee Moo-saeng sebagai pelakon pembantu bernama Jeong Se-un.

Pada tahun 2019 Lee Moo-saeng berlakon dengan pelakon Ji Chang-wook dalam drama Melting Me Softly. Lee Moo-saeng memainkan peranan sebagai penolong profesor yang hebat bernama Jo Ki-beom.

Drama ini mengisahkan seorang pengarah rancangan realiti yang ingin membuktikan projek peti ais yang dimiliki oleh profesor Hwan Kap-Soo yang dapat menyejukkan manusia, sehingga manusia tetap muda. Bersama sukarelawan bernama Ko Mi-ran mereka menjadi contoh projek percubaan.

Malangnya, sebelum semuanya selesai, profesor itu tiba-tiba hilang. Hingga akhirnya Lee Moo-saeng sebagai pembantu akhirnya menjaga Ji Chang-wook dan Ko Mi-ran.

Drama ini mengisahkan seorang bekas profesor kimia yang bekerja sebagai Menteri Alam Sekitar. Dia terpaksa menjadi presiden sementara selama 60 hari untuk menggantikan presiden yang mati dalam sebuah letupan.

Dalam drama ini Lee Moo-saeng memeranankan watak Kim Nam-wook, pegawai pengurusan pejabat presiden dan setiausaha akhbar. Di sini Lee Moo-saeng diceritakan sebagai bekas pembelot dari Korea Utara.

Drama romantik mengenai pustakawan, Lee Jung-in (Han Ji-min) yang mempunyai hubungan panjang dengan ahli farmasi Yoo Ji-ho (Jung Hae-in).

Kedua-duanya terlibat secara romantik setelah bertemu antara satu sama lain. Dalam drama ini Lee Moo-saeng memeranankan watak Nam Si-hoon, kakak ipar Yoo Ji-ho.

Lee Moo-saeng juga pernah membintangi drama The Crowned Clown. Drama yang mengisahkan tentang raja yang mempunyai kembar, tetapi dengan keperibadian yang berbeza.

Lee Moo-saeng memainkan adik tiri Raja Yi Heon (Yeo Jin-goo) bernama Putera Jin-pyung.

Drama ini menampilkan sebilangan selebriti terkenal seperti Ra Mi-ran, EXO Kai, Ko Chang-seok dan banyak lagi. Dalam drama ini Lee Moo-saeng berperanan sebagai Wakil Ketua Jabatan Shinhwa Bank bernama Kim Choong-man.

Drama ini mengisahkan tentang kehidupan banduan dan kakitangan penjara. Dalam drama ini Lee Moo-saeng berperanan sebagai pengacara bernama Kang Min-koo.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ternyata Ini Alasan Aishwarya Rai ‘Reject’ Filem Kuch Kuch Hota Hai & Kabhie Kushi Kabhie Gham

Tidak banyak orang tahu bahawa Aishwarya Rai pernah ditawarkan peranan untuk bermain dalam filem legenda, KUCH KUCH HOTA HAI (KKHH) dan KABHIE KUSHI KABHIE GHAM (KKKG). Pada masa itu, Aishwarya Rai menolak tawaran dari Karan Johar, pengarah dua filem terkenal itu.

Setelah lebih 10 tahun berlalu, Aishwarya akhirnya berbicara tentang alasannya menolak kedua-dua filem itu, yang dibintangi oleh Shahrukh Khan. Aishwarya Rai menyatakan bahawa jika dia tidak dapat menerima tawaran dari Karan Johar kerana dia terikat dengan kontrak dengan filem lain yang tidak mungkin dia tinggalkan.

“Saya tidak dapat bermain KUCH KUCH HOTA HAI kerana saya menjalani penggambaran AA AB SEA CHALEIN. Pada masa itu, saya terpaksa menjalani penggambaran selama 40 hari di Amerika Syarikat,” kata Aishwarya seperti dilapor Miss Malini.

“Saya peminat Karan Johar, dan KKHH adalah filem pertamanya sebagai pengarah. Saya benar-benar mahu bekerjasama dengannya. Tetapi saya tidak boleh,” sambung isteri Abhishek Bachchan itu.

Gagal mendapatkan Aishwarya Rai untuk KUCH KUCH HOTA HAI yang akhirnya dibintangi oleh Kajol dan Rani Mukherjee, Karan menulis cerita baru. Pengarah itu menawarkan skrip KABHIE KUSHI KABHIE GHAM kepada Aishwarya, tetapi ternyata mereka memang belum tidak ada jodoh.

“Dia menulis KKKG dan memberitahu saya tentang wataknya. Tapi kami tidak boleh kerja bersama. Kami hampir saja bekerjasama untuk filem lain, tapi projek itupun batal. Dia menceritakan hampir semua karyanya kepadaku. Dia adalah keluarga,” ungkap Aish.


#KakOgyMungkirBayar : Khir Rahman Luah Rasa Kecewa

Pelakon yang juga pengarah teater Korupsi Dewan Semandung, Khir Rahman menerusi laman Twitter nya meluahkan rasa kecewa terhadap penerbit teater itu, Fauziah Ahmad Daud.

Menurut Khir, Fauziah atau lebih dikenali sebagai Ogy dikatakan telah memungkiri janji sekali lagi untuk membayar wang tertunggak mereka yang terlibat dalam Korupsi Dewan Semandung sejak beberapa bulan lalu.

Dedah Khir lagi,sebelum ini Ogy telah mengambil pendekatan untuk melantik syarikat guaman serta menghantar surat penyelesaian bayaran tertunggak yang telah dijadualkan pada 16 Mei baru-baru ini. Dalam surat tersebut, ada diantara mereka akan dibayar terus 100% dan selebihna dijelaskan sebanyak 50%.

Namun, sehari sebelum tarikh yang dijanjikan mereka menerima satu lagi surat dari syarikat guaman yang sama yang menyatakanpembayaran akan ditangguhkan.

“Sejak hal ini menjadi viral, sekitar 8 Mei lepas, Kak Ogy, melalui sebuah syarikat peguam, Tetuan Akram Hizri Azad & Azmir telah menghantar surat tawaran penyelesaian untuk bayaran kami yang masih tertunggak itu.

“Surat tawaran itu menyatakan bahawa ada di antara kami yang akan dibayar terus 100 peratus dan ada pula yang akan dibayar 50 peratus pada 16 Mei.

“Malangnya, dari syarikat guaman yang sama sehari sebelum 16 Mei, sampai lagi satu surat memberitahu pembayaran akan ditangguhkan.

“Ya ..ditangguhkan ke suatu tarikh yang tak dapat dipastikan lagi, bererti dimungkiri lagi”

Dalam pada itu, Khir turut merayu kepada Ogy agar dapat menjelaskan segala hutangnya kerana telah memberikan kepercayaan yang sepenuhnya sebelum ini.

“Kami telah beri Kak Ogy kepercayaan sepenuhnya walaupun sebenarnya kami tak faham macam mana Kak Ogy nak bayar duit kami melalui promosi yang kurang dari 2 minggu dan hanya 3 malam persembahan.

“Kami telah jaga nama Kak Ogy, kami bersungguh-sungguh menghasilkan pementasan yang baik.

Terdahulu, pelakon dan kru produksi mendakwa pihak produksi Ogy Ventures & Network gagal untuk melunaskan baki bayaran barisan pelakon teater Korupsi Dewan Semandung yang dipentaskan di Istana Budaya pada 28 Februari hingga 1 Mac lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Anak Perempuan The Rock Kini Bergelar Ahli Gusti WWE

Like father, like daughter! Inilah perumpamaan yang boleh diberikan buat keluarga Dwayne Johnson atau lebih dikenali sebagai The Rock apabila anak perempuannya Simone Johnson, 18 telah mengikut jejaknya sebagai seorang ahli gusti.

Difahamkan, The Rock telah mendedahkan khabar gembira tersebut menerusi temuramah bersama The Tonight Show yang mana Simone telah memulakan latihan awal tahun ini. Malah, remaja itu juga telah menandatangani kontrak bersama WWE pada Februari lalu.

“Ia agak mengejutkan. Pertama sekali saya sangat berbesar hati, anak perempuan saya ingin mengikut jejak langkah saya.

“Namun, apa yang lebih penting ialah dia ingin menentukan kariernya sendiri,” katanya.

Sebagai info, sukan gusti merupakan sukan yang diwarisi dalam keluarga The Rock. Dengan itu, Simone merupakan generasi keempat WWE selepas bapanya Dwayne Johnson, datuknya Rocky Johnson dan moyangnya Peter Maivia turut menyertainya sebelum ini.

Malah ibu Simone yang juga bekas isteri The Rock juga merupakan bekas ahli gusti.


Oh No! ‘Port Boba Tea’ Di SS15 Semakin Mati Kerana Kurang Pelanggan

Bercakap mengenai SS15 Subang Jaya sudah pasti akan terlintas di fikiran mengenai aneka jenis Bubble Tea yang dijual sepanjang jalan ‘Bubble Tea Sreet’.

Boleh dikatakan disini merupakan syurga buat mereka yang menggemari minuman berasaskan mutiara kenyal ini malah lazimnya dibanjiri dengan anak-anak muda yang ingin mendapatkan minuman ini.

Namun begitu, situasi tersebut mungkin tidak lagi dapat dilihat pada masa akan datang. Ini kerana menerusi sebuah perkongsian di laman Facebook, terdapat sesetengah jenama ‘bubble tea’ di kawasan tersebut telah menutup perniagaan mereka.

Malah premis mereka juga sudah tersedia papan iklan ‘untuk disewa’. Rata-rata pengguna percaya kebanyakan kedai-kedai yang telah ditutup adalah kerana terkesan dengan penularan wabak COVID-19 yang membuatkan perniagaan merosot apatah lagi dengan perintah kawalan pergerakan (PKP) yang dilaksanakan baru-baru ini.

Dalam perkongsian tersebut, mereka menzahirkan rasa simpati buat perniagaan yang terkesan selain mengharapkan perniagaan lain yang masih dibuka, agar kekal teguh dengan operasi masing-masing


‘Saya Tak Sanggup Lihat’-Nur Sajat Sediakan Rumah Baru Untuk Keluarga Susah

Usahawan kosmetik, Nur Sajat dilihat begitu aktif menyalurkan bantuan kepada pihak yang terkesan susulan pandemik Covid-19. Sajat bukanlah asing dengan kerja-kerja amal dan kebajikan. Walaupun namanya sering terpalit dengan kontroversi liar, namun dia tetap meneruskan aktivitinya bersedekah di merata tempat.

Terbaru, menurut tinjauan Murai.my,  Sajat telah mengunjungi sebuah rumah yang begitu daif didiami keluarga susah. Sajat merasa sedih sehingga tidak percaya masih ada lagi rumah yang seperti itu.

“Sedih nya dan sayu hati sajat melihat keadaan keluarga ini. Setiba nya sajat di tempat ini, hati sajat sayu melihat keadaan rumah yang sangat daif, masih ada lagi rumah yang macam ini untuk mereka berkeluarga. Ya Allah,kau mempermudahkan urusan keluarga ini..sedih teramat amat sajat melihat keadaan ini. Di situ lah mereka mandi, di situ lah di masak, di situ jugak mereka tidur”- tulisnya.

Berhasrat untuk berkongsi rezeki, Sajat memujuk keluarga berkenaan berpindah ke kediaman baru dengan kelengkapan rumah.

“Dengan rezeki Sajat ada ini, Sajat akan mengambil rumah sewa yang lengkap dengan kelengkapan rumah buat 2 keluarga ini untuk membesarkan anak dengan selesa. Takpe lah tiap tiap bulan biar lah Sajat bayar semua sewa rumah baru itu nanti. Tak sanggup Sajat melihat keadaan rumah usang yang macam ini. Hanya Allah sahaja yang tahu keadaan mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelakon Twilight & Teman Wanita Ditemui Mati Bersama ‘Serbuk Putih’

Industri hiburan Hollywood dikejutkan dengan penemuan mayat pelakon siri Twilight, Gregory Tyree Boyce dan teman wanitanya di kediaman mereka di Las Vegas, Nevada, Amerika Syarikat.

Menurut laporan media antarabangsa,Pejabat Pemeriksa Perubatan Las Vegas mengesahkan Boyce, 30, dan teman wanitanya Natalie Adepoju, 27, ditemui mati pada 13 Mei lalu namun punca kematian belum dikenal pasti. Bagaimanapun, di tempat kejadian, mayat pasangan kekasih ini ditemui bersama serbuk putih yang belum dikenal pasti.

Sehingga kini, pihak berkuasa masih belum mengesahkan hal itu.Dalam perkembangan lain, sepupu Boyce berkata dia terlihat kereta pelakon itu masih berada di rumahnya. Dikhabarkan, Boyce sepatutnya berada di Los Angeles pada waktu itu, dan kerana risaukan keadaan Boyce, sepupunya mencari Boyce di dalam kondominium tersebut dan terkejut apabila menemui mayatnya.

Sebagai info, Boyce memegang watak sebagai Tyler Crowley dalam Twilight, siri pertama filem tersebut dan pernah membintangi filem Apocalypse pada tahun 2018.


Lihat Kek Hari Lahir ‘Air Tangan’ Inul Daratista Yang Cukup Istimewa!

Di sebalik perintah kawalan mahupun ‘lockdown’ yang dijalankan di beberapa negara termasuk Indonesia, penyanyi dangdut terkenal Inul Daratista berkongsi bakat terpendamnya!

Siapa sangka, Inul sebenarnya mempunyai bakat dalam bidang masakan. Menerusi laman Instagram nya, pelantun Goyang Inul itu berkongsi beberapa resipi dan video masakan hassel air tangannya sendiri termasuklah mengenai penghasilan kek hari jadi. Bersempena dengan ulang tahun hari kelahiran anak lelakinya, Yusuf Ivander Damares ke-11 baru-baru ini, Inul telah menyediakan sendiri kek istimewa tersebut.

A post shared by Inul Daratista (@inul.d)

Dalam video yang dikongsi Inul, rata-rata pengikut dan peminat begitu kagum melihat bakat Inul. Bukan sahaja pandai menghasilkan kek, malah hiasan yang digubah atas kek tersebut juga persis chef professional!

Di kesempatan itu, mereka turut membanjiri ruangan komen dengan ucapan serta doa buat Yusuf di atas sambutan hari lahirnya. Selamat hari lahir Yusuf Ivander Damares dari kami di Murai Malaysia!


7 Alasan 4 Siri Komputer Riba HUAWEI Ini Berbaloi Untuk Dimiliki

Komputer riba terkemuka, HUAWEI MateBook X Pro, MateBook 13, MateBook D 14 dan MateBook D 15 boleh didapati dijual di HUAWEI Store bermula 16 Mei yang lalu. Dengan teknologi komputer riba terkemuka di dunia, ciri-ciri pintar dan barang percuma, inilah yang akan membuatkan anda ingin membeli HUAWEI MateBook X Pro dan notebook lain dalam siri MateBook hari ini!

HUAWEI MateBook X Pro memanfaatkan keupayaan reka bentuk industri terkemuka, dengan Paparan Ultra FullView yang menyokong resolusi dan skrin sentuh 3K.

HUAWEI MateBook 13 menampilkan paparan FullView 2K juga, dengan Multi-touch dan Multi-kolaborasi skrin tersedia.

Siri MateBook D juga mengesankan dengan paparan FullView yang memaksimumkan penggunaan panel skrin, serta skrin FHD IPS 1080p dengan anti- perlindungan silau dan perlindungan cahaya biru rendah yang diperakui oleh TUV Rheinland untuk menambahkan lebih banyak kemudahan kepada tugas produktiviti harian, terutama bagi pelajar.

Reka bentuk yang menarik dari MateBook X Pro dengan hanya 14.6mm tebal dan berat hanya 1.33kg, menjadikannya sempurna untuk dibawa ke dalam beg galas atau beg tote. Dengan bezel ramping di semua sisi, MateBook X Pro mempunyai nisbah skrin-ke-badan 91 peratus yang mengagumkan.

HUAWEI MateBook 13 menampilkan reka bentuk logam, minimalis dengan tepi licin dan
beratnya sekitar 1.3kg, menjadikannya sesuai untuk mereka yang dalam perjalanan.

Untuk siri HUAWEI MateBook D,MateBook D 14 berukuran sama dengan majalah dan beratnya hanya 1.38kg.

Keselamatan sangat penting dalam era digital masa kini, dan HUAWEI telah memperhatikannya dengan menyematkan kamera tersembunyi ke dalam reka bentuknya.

Terdapat di semua siri  HUAWEI MateBook  siri hari ini, kamera tersembunyi komputer riba memberikan keselamatan kepada pengguna semasa menggunakan notebook mereka untuk bekerja dan bermain.

Dengan Perintah Kawalan Pergerakan Bersyarat (CMCO) yang kini dilanjutkan hingga Jun, masih ramai yan memilih untuk bekerja dari rumah untuk keselamatan mereka dan keselamatan orang lain. Ia lebih mudah dengan HUAWEI Share, yang tersedia pada peranti yang memanfaatkan teknologi diedarkan EMU10 HUAWEI, sekali gus memungkinkan untuk menghubungkan yang lebih baik di semua peranti. Pengguna dapat berkongsi data, memindahkan fail, video, dan dokumen dengan mudah.

Dengan HUAWEI Share, pengguna dapat menyambungkan telefon mereka ke notebook dan kawalan masing-masing kedua-dua skrin sekaligus. Ini juga membolehkan mereka menggunakan periferal notebook.

HUAWEI MateBook X Pro dilengkapi dengan bateri 56Wh yang besar – ditambah dengan mod penjimatan kuasa HUAWEI, pengguna dapat menikmati hayat bateri sehingga 15 jam tanpa perlu risau untuk mengecasnya dengan kerap.

Siri HUAWEI MateBook dilengkapi dengan penyesuai mudah alih Type-C 65W yang dapat digunakan dengan pelbagai output pengisian. Ini bermaksud pengguna dapat mengecas komputer riba dan telefon pintar mereka dengan cepat di mana sahaja mereka berada.

Keempat-empat produk HUAWEI MateBook kini boleh dibeli di HUAWEI Store dan pelanggan dapat menikmati hadiah dan tawaran yang lumayan.

Untuk setiap pembelian HUAWEI MateBook X Pro, pelanggan akan menerima hadiah eksklusif HUAWEI Sound X, pembesar suara terkini dari HUAWEI yang direka bersama dengan Devialet, sementara stok masih ada.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sampai Lebam! 5 Foto Bukti Adik Miller Khan, Aliff Ali Pukul Isteri Ketika Hamil

Berita mengejutkan datang dari pelakon sinetron Aliff Ali, yang juga merupakan adik kepada Miller Khan. Dia didakwa melakukan keganasan rumah tangga terhadap bekas isterinya Aska Ongi.

Rumah tangga Aliff Ali dan Aska Ongi telah berakhir sejak November 2019. Perkahwinan Aliff dan Aska hanya bertahan selama setahun berkahwin dan dikurniakan seorang anak.

Setelah berdiam diri mengenai perceraiannya, kali ini Aska, yang diwakili oleh Sunan Kalijaga sebagai penasihat undang-undang, akhirnya membuka suara.

Menurut Sunan, Aska memilih untuk bercerai dengan Aliff kerana dia adalah mangsa keganasan rumah tangga.

Menurut laporan dari WowKeren, Aska mengaku bahawa dia dianiaya oleh Aliff ketika dia hamil 4 bulan.

Sunan juga mendedahkan bahawa Aliff adalah seorang pemabuk dan mempunyai perangai yang buruk. Bahkan Aska mendapat sokongan dari bekas isteri Aliff, Nora Alexandra, kerana dia pernah mengalami hal yang sama.

Tambahnya lagi, Aska juga telah melarang Aliff bertemu dengan anak-anak mereka kerana takut akan berulang kali melakukan keganasan rumah tangga.

Sementara itu, Aska juga akan melaporkan Aliff ke Pejabat Imigresen kerana Aliff tidak mempunyai permit kerja. Rupa-rupanya Aska telah lama melaporkan berkaitan dengan kes keganasan rumah tangga ini.

Aska juga berkongsi beberapa gambar yang menunjukkan keganasan yang dialaminya.

Pada yang tidak kenal, Aliff  merupakan adik beradik tiri kepada pelakon dikenali di Malaysia iaitu Sabrina Ali. Selain Aliff, adik beradik yang lain seperti Miller Khan dan Farali Khan berkecimpung dalam bidang lakonan dan membina nama di Indonesia.


Netflix Menayangkan BoBoiBoy Movie 2 Dengan 7 Minit Babak Tambahan

Netflix telah memperoleh hak penstriman eksklusif untuk menayangkan filem animasi pecah panggung BoBoiBoy Movie 2 di rantau Asia Tenggara, dengan 7 minit babak tambahan yang belum pernah ditayangkan di pawagam sebelum ini.

Filem daripada Monsta ini telah memecahkan pelbagai rekod selepas ditayangkan secara
meluas di lebih 500 pawagam di serata Malaysia, Indonesia, Singapura, Brunei dan Vietnam, dan telah menjadi fenomena di kalangan peminat muda dan juga dewasa.

Filem BoBoiBoy Movie 2 versi tambahan ini mempunyai durasi tayangan yang lebih panjang iaitu 117 minit berbanding 110 minit untuk versi tayangan pawagam, dan semua pelanggan Netflix di Asia Tenggara akan dapat menontonnya secara eksklusif bermula 1 Jun 2020 dalam Bahasa Malaysia dan juga Bahasa Inggeris.

BoBoiBoy Movie 2 di Netflix juga akan dipaparkan bersama sarikata pelbagai bahasa seperti Bahasa Malaysia, Bahasa Inggeris, Bahasa Cina, Bahasa Thai, Bahasa Vietnam, dan juga Bahasa Indonesia untuk satu pengalaman yang lebih imersif.

Menurut Raphael Phang, Pengurus Perolehan Kandungan Netflix Asia Tenggara,

“Di Netflix, kami sentiasa percaya bahawa cerita yang hebat boleh dinikmati di mana-mana sahaja, dan oleh itu kami amat gembira dengan kerjasama kami bersama Monsta untuk membawakan BoBoiBoy Movie 2 kepada semua pelanggan kami di Asia Tenggara. Dengan jalan cerita hebat dan animasi yang berkualiti tinggi, kami berasa tidak sabar untuk melihat para pelanggan dan seisi keluarga mereka untuk mengikuti pengembaraan BoBoiBoy dan mengalami satu pengalaman yang menakjubkan. Ia adalah satu bentuk hiburan yang boleh dinikmati bersama-sama.”

BoBoiBoy Movie 2 mengisahkan tentang BoBoiBoy, seorang superhero elemental yang mengembara bersama rakan-rakannya untuk menewaskan musuh jahat bernama Retak’ka yang nekad untuk merampas kuasa-kuasa BoBoiBoy demi menakluk galaksi.

Dengan gabungan aksi dan komedi serta visual yang mengagumkan, BoBoiBoy Movie 2 telah menawan hati 2.5 juta penonton dengan kutipan sebanyak RM30 juta sepanjang tayangan di pawagam, dan ia merupakan antara filem terlaris dalam sejarah perfileman Malaysia. Monsta berharap dengan tayangan BoBoiBoy Movie 2 di

Netflix bermula 1 Jun ini, penonton-penonton baharu dari serata Asia Tenggara akan dapat merasai sendiri pengalaman unik dan menakjubkan apabila menonton BoBoiBoy Movie 2 versi terulung ini bersama seisi keluarga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tidak Mudah Memaafkan”- Luna Maya Imbau Kes Video Seks Tular

Nampaknya, tidak mudah bagi Luna Maya untuk memaafkan bekas kekasihnya, Ariel NOAH. Seperti diketahui, kira-kira 10 tahun yang lalu, kedua-duanya pernah terlibat dalam kes video seks.

Kes ini tentunya sangat sukar bagi Luna Maya, menurutnya, memerlukan masa yang lama untuk melupakan masalahnya. Termasuk, memaafkan Ariel NOAH.

“Proses memaafkan tidak mudah, saya mengambil masa bertahun-tahun,” kata Luna Maya dalam sebuah video di saluran YouTube Daniel Mananta yang dimuat naik baru-baru ini.

“Akhirnya, anda tahu apa? saya maafkan … Pertama, maafkan diri saya terlebih dahulu. Kerana saya telah menyeksa diri saya sejak sekian lama. Tentunya saya bertanya, berdoa, ‘Saya, di sini, saya ingin membersihkan hati saya’,” sambungnya.

Dia kemudian memohon dari Tuhan untuk diberikan ketenangan jiwa. Kerana, masalah ini menjadikannya letih secara mental. Dan dia tidak mahu terluka secara fizikal juga kerana masalah itu.

“Kerana terbukti secara perubatan, tekanan memang boleh membawa kepada penyakit serius,” kata pelakon dan hos berusia 36 tahun itu.

Mengimbas kembali, dalam kes video lucah ini, Ariel NOAH dijatuhkan hukuman penjara 3 tahun 6 bulana. Pada saat itu Luna Maya menghilang dari dunia hiburan kerana mengalami tekanan perasaan.


Senario Tanpa Lan Pet Pet, Saiful Apek Cabar Peminat Tanya Soalan

Menerusi laman Instagram nya, pelakon dan pelawak Saiful Apek telah berkongsi khabar gembira yang mana dia dan kesemua ahli Senario sebelum ini bakal bersatu kembali menerusi sebuah rancangan khas, Senario Reunion yang akan ditayangkan di RTM TV2 pada malam raya kedua.

A post shared by SAIFUL APEK ®™ 🇲🇾 (@saifulapek)

Meskipun mengalami proses pasang surut sepanjang penglibatan Senario di dalam industri, menurut Saiful atau lebih mesra disapa sebagai Apek, hubungan mereka sudah diibaratkan seperti adik beradik dan tidak mampu dinilai dengan wang ringgit.

Dalam pada itu, ramai yang tertanya ‘reunion’ kali ini hanya melibatkan 6 orang ahli Senario tanpa kelibat Lan Pet Pet. Dedah Apek, Lan tidak dapat bersama atas urusan yang tidak dapat dielakkan. Namun begitu, dia telah mencabar pengikut-pengikutnya untuk bertanyakan sebab mengapa Lan tidak sertai Senario kali ini serta akan beri hadiah sekiranya Lan menjawab soalan dari mereka.

“bagi mereka yang tak henti-henti tanya mana @lanpetpet , adalah lebh afdhal tanya tuanpunya badan sendiri & saya akan bagi hadiah kalau dijawab. (sila screenshot & DM pada saya) #LanPetPetReplyChallenge “ada berani?!” 👍🏻😎”

Sebagai info, Senario mula dikenali menerusi program realiti Sinaran Pasport Kegemilangan. Kumpulan ini bersilih ganti keahlian sejak ditubuhkan pada 1996 seperti Wahid Mohd, Lan Pet Pet, Azlee Jaafar, Ilya Buang, Hamdan Ramli, Saiful Apek dan Yassin Yahya.


Aliff Alli Khan Buka Mulut Isu Pukul Bekas Isteri

Menerusi artikel terdahulu, Murai.my melaporkan pelakon sinetron Aliff Alli Khan didakwa melakukan keganasan rumah tangga terhadap bekas isterinya, Aska Ongi yang hamil empat bulan ketika itu.

Malah adik kepada Miller Khan ini juga dikatakan sering mabuk dan tidak mempunyai permit kerja yang sah di Indonesia. Terbaru, seperti yang dilaporkan oleh Astro Gempak, akhirnya Aliff membuka mulut mengenai isu tersebut. Jelasnya, isu tersebut sama sekali tidak benar dan hanya memberikan komen ringkas kerana enggan mengulas lebih lanjut.

“Mohon maaf saya tidak bisa berkomentar banyak, yang pasti apa yang telah diberitakan itu tidak benar,” katanya seperti dilapor Gempak.

Sebelum ini, hangat memperkatakan mengenai beberapa foto kecederaan yang dialami oleh Ongi sebelum yang kononnya berpunca dari Aliff.

Sebagai info, Aliff dan Ongi mendirikan rumah tangga pada 19 Disember 2018 dalam sebuah majlis tertutup di Bali, Indonesia dan mempunyai seorang anak perempuan bernama Alyssa Ismillah Khan. Ini merupakan perkahwinan kedua Aliff selepas bercerai dengan Nora Alexandra Phillip pada 2017.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Warner Bros Umum Tayangan Justice League Versi Jack Synder

Buat yang tidak tahu, filem Justice League sebelum ini sebenarnya merupakan hasil tangan pengarah tersohor Zack Synder.

This is real. #releasethesnydercut@HBOMax pic.twitter.com/Cnvupwg48W

— Zack Snyder (@ZackSnyder) May 20, 2020

Namun, atas perkara peribadi yang tidak dapat dielakkan dia terpaksa mengundur diri sebagai pengarah filem itu sebelum disambung oleh pengarah filem The Avengers, Joss Whedon. Terbaru, atas permintaan ramai dan petisyen #ReleaseTheSnyderCut dibuat, pihak Warner Bros. Pictures telah mengesahkan akan menayangkan Justice League Zack Snyder Director’s Cut pada tahun 2021 di saluran HBO Max.

Difahamkan, beberapa adegan yang telah dirakam oleh Synder sebelum ini telah dirakam semula atas arahan Whedon.. Malah rata-rata peminat mahu melihat hasil tangan Synder kerana dikatakan versinya jauh lebih serius. Sebagai info,Warner Bros. telah membelanjakan hampir USD300 juta (~RM1.3 bilion) untuk menghasilkan filem Justice League ini termasuk kos tambahan untuk rakaman semula versi Whedon.


Norma Baharu, Apa Nasib Taman Tema Sunway?

Berikutan Perintah Kawalan Pergerakan Bersyarat (PKPB) yang diumumkan oleh kerajaan, pihak Sunway turut memaklumkan kedua-dua taman tema mereka iaitu Sunway Lost World Of Tambun dan Sunway Lagoon akan ditutup sementar waktu untuk kunjungan orang awam sehingga notis diberitahu kelak.

Keputusan itu juga dibuat selepas mengambil faktor penularan wabak COVID-19. Kerajaan Malaysia menggesa untuk mengawal penyebaran virus khususnya pada lokasi tumpuan orang ramai seperti taman tema.Dalam temubual baru-baru ni bersama pengurus besar kanan Sunway Theme Park, Calvin Ho berharap agar taman tema mereka dapat dibuka semula dengan segera.

“Kami akan memutuskan tarikh sebenar pembukaan semula Taman Tema Sunway selepas meneliti situasi semasa dan perkembangannya. Kami akan merujuk juga dengan pihak Kementerian Kesihatan Malaysia, KKM.”

Mengambil kira pandangan orang ramai pasti akan teragak-agak untuk ke taman tema selepas ini namun bagi pihak Sunway Theme Park mereka telah menyediakan pelan langkah-langkah keselamatan yang terbaik bagi menjamin keselamatan dan keselesaan buat pengunjung mereka.

“Kami akan perketatkan lagi peraturan kami dan akan menjadi norma baru. Kami akan melakukan pemeriksaan suhu badan pengunjung-pengunjung kami. Tidak lupa juga, kami akan melakukan pemeriksaan beg secara terperinci.

Bagi pekerja-pekerja kami pula, suhu badan mereka akan diperiksa dan mereka perlu mencuci tangan menggunakan hand-sanitizer yang telah disediakan. Bagi frontliner kami, mereka perlu memakai topeng muka”

“Pihak kami turut mengklorinasi kolam-kolam di taman tema kami secara berkala. Selain itu juga, pihak Sunway Theme Park melakukan proses ‘disinfecting’ di seluruh kawasan taman tema kami. Hal ini memastikan kebersihan dan keselamatan taman tema kami berada di tahap yang maksimum. Proses penyelenggaraan pula dilakukan secara berkala ketika tempoh PKP bagi memastikan kesemua ‘rides’ kami selamat untuk digunakan” kata Calvin .

Dalam pada itu, mereka turut yakin bahawa setiap taman tema akan terus melaksanakan prosedur yang telah ditetapkan oleh KKM dan menjadikannya sebagai norma baharu.


13 Filem Terbaik Ini Boleh Ditonton Sepanjang Aidilfitri di TV2

Sebanyak 13 filem bersaing mengisi slot tayangan musim cuti Aidilfitri, mulai 24 Mei ini
hingga 31 Mei depan yang disiarkan Radio Televisyen Malaysia (RTM) kesemuanya menerusi saluran TV2.

Pilihan di tangan anda sama ada mahu menyaksikan filem tempatan, atau Inggeris
yang pernah mencatat kutipan pecah panggung. Tahun ini lebih istimewa lagi kerana penonton seisi keluarga dapat menyaksikan beberapa tambahan filem terbitan negara Asia yang lain termasuklah Indonesia, Thailand juga negara India.

Filem-filem yang disenaraikan menghiburkan anda bersama yang tersayang terutama dalam menjalani norma baharu kempen mencegah jangkitan Covid-19 iaitu :-

Dibintangi oleh Aaron Aziz, Lisa Surihani, Raja Ilya, dan Syazwan Zulkifli. Filem ini mengisahkan Aleeya Azman terpaksa berlakon sebagai suami isteri dengan Zarief Daniel. Konflik mula muncul apabila tunang Zarief, Azura Hanim meminta perkahwinan mereka dipercepatkan dan Syed Muzaffar menagih kembali cinta Aleeya.

Dibintangi oleh Sangeeta Krishnasamy, Xavier Fong, dan Ahmad Adnin Zidane Muslim.
Filem ini berdasarkan kisah benar, filem ini adalah mengenai kumpulan ‘Choral Speaking’
kelahiran SMK Pinang Tunggal di Kedah yang memenangi pertandingan pada tahun 2015.
Kesungguhan Cikgu Cheryl Ann Fernando dalam mengajar dan memastikan kecemerlangan
pelajarnya di sebuah kawasan pendalaman di Kedah.

Dibarisi pelakon seperti Datuk AC Mizal, Harun Salim Bachik dan Hannah Tan. Filem ini mengisahkan AJ dan Salleh saling membenci antara satu sama lain. Namun atas satu perkara yang tidak dapat dielakkan mereka harus bergabung bagi menyelesaikan satu ks besar melibatkan seorang datuk yang mengambil rasuah.

Filem Legenda dibintangi oleh Ahmad Mahmud, Sarimah, dan Nor Azizah. Ia mengisahkan seorang puteri raja yang dilahirkan bertubuh hitam akibat terkena sumpahan. Sumpahannya terlerai setelah dia ditinggalkan di hutan akibat dihasut dan difitnah. Akhirnya takdir telah membawanya kembali hidup di istana namun pelbagai dugaan terpaksa di tempuhinya.

Dibintangi Tarra Budiman, Ayushita Nugraha, Ringgo Agus Rahman, dan Tanta Ginting.
Filem Indonesia mengisahkan Jano pelajar yang bekerja sambilan di kedai muzik Aksara. Jano ada masalah untuk bersosial yang menyebabkan dirinya menjadi mangsa buli.

Dibintangi pelakon Mark Wahlberg dan Anthony Hopkins. Filem sekuel kelima alsi Autobots ini kembali menyajikan pertarungan antara manusia yang bersekutu dengan pada robot, melawan kumpulan Decepticons yang ingin menghancurkan bumi.

Dibarisi pelakon Aaron Aziz, Maya Karin, Lisa Surihani, dan Bront Palare. Filem ini mengisahkan Izzah seorang gadis kampung yang telah dijual oleh bapa saudaranya untuk dijadikan pelacur. Hariz telah membeli Izzah untuk dijadikan perempuan simpanan. Izzah merayu Hariz supaya menikahinya. Hariz pula didesak oleh ibunya untuk menikahi Mila.

Filem dibintangi Shah Rukh Khan dan Katrina Kaif ini mengisahkan Bauua Singh seorang lelaki dari Meerut yang mempunyai masalah untuk jatuh cinta. Dia kemudiannya menjalin hubungan dengan seorang saintis NASA bernama Aafia Bhinder yang mempunyai penyakit Serebrum Palsy. Bagaimanapun seorang aktres Bollywood terkenal Babita juga mula mendekatinya. Ini membuatkan ketiga-tiga mereka terjerat dalam cinta tiga segi.

File mini diilhamkan daripada kisah benar Pembunuhan Mekong, dimana dua kapal
pedagang dari China diserang hendap di Sungai Mekong salah satu tempat pembuatan dadah terbesar di dunia. Kerajaan China, Laos, Thailand dan Mynmar bergabung untuk menyiasat pembunuhan 13 anak kapal serta membongkar rahsia tenpat tersebut. Filem ini dibintangi DibinHanyu Zhang, Eddie Peng dan Baoguo Chen.

Dibintangi oleh Abimana Arysatya, Laudya Cynthia Bella dan Dewi Sndra. Filem ini mengisahkan Mada telah berhijrah ke negara lain kerana berputus asa dengan ketentuan Tuhan namun pelbagai peristiwa telah terjadi menyebabkan Mada bertaubat.

Dibaris pelakon Morgan Oey, Ringgo Aagus Rahman dan Faras Fatik. Filem ini mengisahkan Bima, chef yang bercita-cita untuk menyertai kem memasak yang berprestij supaya
dapat membuka semula restoren bapanya. Bina Cuma seorang budak lelaki yang datang dari keluarga yang miskin.dia tidak mempercayai nasibnya apabila peluang itu tiba. Dia sangat berterima kasih kepada ibu dan jirannya.

Dilakonkan oleh Tan Sri P.Ramlee, Saadiah, dan Ahmad Nisfu. Filem ini mengisahkan Tun Nila Utama mengembara mencari isteri yang bijak dengan syarat wanita tersebut berjaya memasak menggunakan uncang dibawanya.

Dibintangi oleh  Vijay Sethupathi, V. Jayaprakash dan Tulasi. Ia mengisahkan Pannaiyar seorang tuan tanah sangat menyukai sebuah kereka Padmini yang ditinggalkan oleh kawannya. Dia mengupah Murugesan sebagai pemandu peribadinya. Kereta tersebut akhirnya menjadi kenderaan serba guna untuk penduduk kampung.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Restoran Jamie Oliver Pertama di Malaysia Bakal Dibuka Di KLIA

Setelah perjalanan antarabangsa dibenarkan oleh kerajaan, para pelancong akan dapat menikmati Restoran terbaru di Lapangan Terbang Antarabangsa Kuala Lumpur (KLIA).

Para penggemar seni masakan berpeluang berkunjung restoran Jamie Oliver pertama di Malaysia. Berita ini telah disahkan oleh Ketua Pegawai Eksekutif kumpulan Malaysia Airports Holdings Bhd (MAHB), Mohd Shukrie Mohd Salleh, seperti dipetik dari Free Malaysia Today.

Namun, informasi lebih lanjut tidak banyak yang dinyatakan selain fakta bahawa ia sedang dalam proses. Di Asia Tenggara sahaja, chef selebriti ini mempunyai cawangan di Singapura iaitu Jamie’s Italian di Forum The Shopping Mall, serta Restoran Jamie Oliver Kitchen di pantai Kuta di Bali dan Bangkok, Thailand.

Dalam perkemabngan lain, Mohd Shukrie mengatakan taman edutainment bertema lapangan terbang KUL KidZania akan dibuka, yang menawarkan pengalaman menarik dan menyeronokkan kepada anak-anak merasai pengalaman bekerja di lapangan terbang.

Taman edutainment, katanya, akan menjadi lapangan terbang Kidzania pertama di dunia. Ini adalah kerjasama antara KLIA dan KidZania Kuala Lumpur untuk membantu anak-anak lebih memahami bagaimana lapangan terbang berfungsi sambil mencuba pekerjaan yang berkaitan dengan operasi lapangan terbang.


Selain Rani Mukerji, 7 Aktres Bollywood Ini Pernah Dianggap Perampas Suami Orang

Aktres Bollywood, Rani Mukerji memag dikenali dengan sikapnya yang lebih suka menutup  kehidupan peribadinya dari pihak media.

Pasangan Shah Rukh Khan di Kuch Kuch Hota Hai ini dilaporkan pernah dianggap sebagai orang ketiga atau perosak rumah tangga Aditya Chopra.

Seperti yang diketahui Rani Mukerji seringkali dipilih oleh pengarah dan penerbit terkenal India, Yash Chopra. Kerjasama mereka menghasilkan banyak filem.

Akhirnya Rani mula bekerjasama dengan anak lelaki Yash, Aditya Chopra. Mereka sering meluangkan masa bersama. Ini membuat masyarakat berspekulasi bahawa Aditya menceraikan isterinya, Payal Chopra, setelah tujuh tahun berkahwin kerana Rani Mukerji.

Rani sendiri menafikan perkara itu. Dia mengatakan bahawa hubungannya dengan Aditya mula terjalin setelah pengarah itu bercerai.

Rani Mukerji dan Aditya Chopra berkahwin pada 21 April 2015 di Itali. Mereka berdua dikurniakan seorang puteri bernama Adira Chopra.

Selain Rani Mukerji, 8 pelakon Bollywood sering disebut perampas suami orang. Senarai berikut dilaporkan oleh Bollywoodshaadis.com.

Shilpa Shetty dan Raj Kundra telah berkahwin pada 22 November 2009. Kedua-duanya telah dikurniakan seorang anak lelaki tampan bernama Viaan Raj Kundra.

Dikatakan bahawa Raj Kundra benar-benar tergila-gilakan Shilpa Shetty. Rumah tangga mereka juga cukup bahagia. Siapa sangka bahawa bekas isteri Raj Kundra secara terang-terangan menuduh Shilpa sebagai alasan di sebalik perceraiannya dan Raj. Aduh!

Kehidupan peribadi mendiang Sridevi selalu menjadi topik hangat sebelum ini. Perkahwinan rahsia Sridevi dan Mithun Chakraborty banyak dibincangkan.

Sridevi pernah tinggal di rumah keluarga Kapoor sebagai tetamu. Kedekatan dengan tuan rumah Boney Kapoor menyebabkan wujudnya hubungan terlarang. Isteri Boney, Mona Kapoor, dikatakan tidak mahu bercerai sehingga hari dia meninggal.

Sekarang Sridevi juga sudah tiada. Dari perkahwinannya dengan Boney, Sridevi mempunyai anak Janhvi Kapoor dan Khushi Kapoor.

Reena Dutta adalah kekasih pertama Aamir Khan. Mereka sangat jatuh cinta antara satu sama lain sehingga mereka berani berkahwin pada usia 19 tahun.

Aamir bertemu dengan Kiran Rao ketika penggambaran filem Lagaan. Pada masa itu Kiran adalah penolong pengarah. Mereka semakin dekat dan menjadi kawan baik. Pada tahun 2002, Aamir mengakhiri perkahwinannya selepas 15 tahun bersama dengan Reena Dutta.

Aamir Khan dan Kiran Rao berkahwin pada tahun 2005. Kedua-duanya mempunyai anak bernama Azad Rao Khan.

Pelakon popular yang dilahirkan pada tahun 1972 juga telah dilabel sebagai orang ketiga. Suaminya Anil Thadani pernah berkahwin dengan Natasha Sippy.

Tidak ada banyak berita mengenai perceraian mereka tetapi orang ramai menganggap itu semua kerana Raveena Tandon. Raveena Tandon dan Anil Thadani berkahwin pada tahun 2004.

Mahesh Bhupathi melamar bekas Miss Universe Lara Dutta di Paris. Tetapi bekas isteri Mahesh, Shvetha Jaishankar mengatakan Lara Dutta adalah alasan di sebalik kehancuran rumah tangga mereka. Shvetha Jaishankar mendakwa bahawa Mahesh mula bertemu Lara ketika mereka masih berkahwin.

Raj Babbar dan Nadira Babbar menikmati kehidupan perkahwinan mereka sebelum Raj Babbar bertemu Smita Patil. Smita dan Raj berlakon bersama dalam pelbagai filem yang mengukuhkan keserasian mereka di belakang tabir.

Raj Babbar telah berkahwin dengan Smita Patil tanpa menceraikan Nadira. Perkahwinan mereka, bagaimanapun, tidak bertahan lama kerana Smita meninggal dunia pada usia 31 tahun kerana komplikasi semasa melahirkan. Raj Babbar kemudian kembali kepada isteri pertamanya.

Dharmendra dan Hema Malini menjadi pasangan popular di layar yang menghasilkan 28 filem yang berjaya. Ketika Dharmendra jatuh cinta dengan Hema, dia masih menjadi suami kepada Prakash Kaur.

Dharmendra kemudian mengahwini Hema secara diam-diam kerana Prakash menolak untuk menceraikannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Luna Maya Dedah Suka Bau Kentut Sendiri,Pernah Tercirit Di Turki

Siapa sangka, di sebalik watak lakonan Luna Maya yang dilihat kadang kala tegas dan serius, sebenarnya pelakon popular Indonesia ini seorang yang lucu.

Malah dia juga tidak malu untuk mendedahkan beberapa fakta peribadi mengenai dirinya kepada peminat termasuklah mengenai tabiat gemar hidu pada bau kentut sendiri. Pendedahan itu dibuat Luna ketika ditanya soalan oleh pelakon Boy William menerusi salah satu video perkongsian di platform YouTube miliknya.

“Sukalah, semua orang pasti suka bau kentut sendiri!” jawabnya sambil berseloroh

Bukan itu sahaja, malah pelakon The Doll ini turut mendedahkan pengalamannya yang melucukan ketika sedang bercuti di Istanbul,Turki. Menurut Luna, ketika itu dia sempat menghirup secawan kopi dan perutnya secara tiba-tiba memulas. Lebih mencemaskan, dalam perjalanan ke sebuah destinasi, perutnya sekali lagi memulas dan kereta yang dinaikinya tersangkut di jalan raya akibat kesesakan lalu lintas. Bagi untuk ‘mengawal keadaan’, dia cuba untuk kentut biarpun berada di dalam kereta bersama orang lain.

“Sepanjang berada di dalam kereta yang berhadapan dengan kesesakan lalu lintas dan sebagainya saya berbisik dalam hati, ‘Ya Tuhan ini gila semuanya’ dan segala peluh dingin mula membasahi pipi”

“Saya berusaha untuk menahan, biarpun ketika itu sudah tidak tahan sangat.Jadi saya fikir mungkin harus ambil nafas sedikit, jadi saya ‘lepaskanlah’ sedikit ,” katanya sambil diperakui oleh Boy yang juga pernah berhadapan pengalaman sedemikian

Video tersebut yang kini mencatat lebih dari 600 ribu tontonan ternyata membuatkan rata-rata peminat terhibur selain tidak menyangka Luna dan Boy berani untuk membuat pengakuan tersebut.


‘Terima Kasih Kepada IKHLAS’- Dato Fizz Fairuz

Kempen ‘Derma Dengan Ikhlas’ bersama Pertubuhan Khairat Anak Seni Malaysia (PERKHAS) terus menghulurkan bantuan kepada petugas barisan hadapan dan juga kepada 200 buah keluarga dari pelbagai komuniti di Maran, Pahang.

Sebanyak RM10,000 daripada jumlah dana sumbangan melalui kempen tersebut telah digunakan untuk membeli barangan keperluan asas seperti beras, laksa, tepung, cordial, gula, krimer, meehoon, telur, air minuman dari pembekal tempatan.

Dato Fizz Fairuz, Presiden Perkhas berkata,

“Pihak kami amat berterima kasih kepada IKHLAS kerana dengan adanya kerjasama ini, kita dapat terus membantu orang yang memerlukan termasuk golongan asnaf, petugas-petugas barisan hadapan, ibu tunggal, orang kelainan upaya (OKU) dan Pertubuhan Bukan Kerajaan (NGO). Pihak kami berharap sumbangan berbentuk barangan asas yang telah disampaikan ini serba sedikit dapat meringankan beban kehidupan seharian mereka.”

“Kami bersyukur kempen ‘Derma Dengan Ikhlas’ berjalan dengan lancar dan dana yang terkumpul melalui inisiatif derma digital awam ini dapat sedikit sebanyak meringankan beban komuniti yang memerlukan, terutama pada masa yang mencabar ini. Kami berbesar hati dapat bekerjasama dengan PERKHAS untuk terus mengedarkan barangan keperluan asas kepada lebih ramai keluarga dan dalam masa yang sama membantu peniaga tempatan.”

Sehingga kini, kempen ‘Derma Dengan Ikhlas’ telah berjaya mencapai sasaran kutipan dana lebih RM1 juta melalui inisiatif derma digital awam. Kempen ‘Derma Dengan Ikhlas’ adalah sebahagian daripada kempen #InThisTogether oleh Kumpulan AirAsia.

IKHLAS merupakan jenama perniagaan baharu di bawah naungan AirAsia.com yang ditubuhkan khusus untuk komuniti Muslim di seluruh dunia dengan menyediakan akses untuk pelbagai amalan berasaskan keimanan. Ini termasuk kewajipan agama seperti Umrah, Korban dan pilihan gaya hidup berasaskan hukum Syariah. Portal ini akan dilancarkan pada bulan Jun 2020.

Untuk maklumat lanjut mengenai tabung bantuan dan inisiatif akan datang, layari
Givewith.ikhlas.com, atau melalui laman sosial di Instagram ikhlasdotcom dan Facebook ikhlasdotcom.


Mudah! Tukar ‘Imej’ Kepada Teks Dengan Menggunakan Telegram

Seringkali kita mendapat teks yang di hantar dalam bentuk gambar bukan? Ada kalanya perkara ini menyebabkan kita terpaksa menaip semula apa yang ditulis di dalam gambar dan perbuatan ini semestinya memakan masa.

Jadi untuk memudahkan perkara ini, Telegram mempunyai function yang membolehkan anda menukarkan teks bergambar kepada bentuk tulisan.

Menurut Vanilla Kismis, gunakan Telegram anda dan jika dilihat akan ada tanda search di bahagian atas sebelah kanan. Di ruang search, anda perlu menaip Image To Text (OCR).

Setelah itu akan terpapar tanda start. Anda boleh menekan tanda klip dan masukkan gambar yang ingin diptukarkan. Tunggu sebentar sementara Telegram memproses gambar anda. Setelah siap di proses, Telegram akan membalas dengan menukarkan semua gambar anda dalam bentuk teks.

Selain menggunakan talifon, apa yang dinyatakan oleh Vanilla kismis untuk memudahkan lagi pertukaran ini, anda boleh membuka Telegram menggunakan kamputer riba di Web Telegram. Jadi ini lagi mudah apabila anda hanya perlu copy dan paste tulisan di Telegram ke komputer anda.

Jadi diharapkan selepas ini sekiranya anda mendapat memo ataupun kerja yang memerlukan anda menukar gambar kepada teks, jadi gunakanlah Telegram sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Zulin Aziz Nafi Hanya Makan Kurma Ketika Berpuasa

Baru-baru ini tular di media sosial memperkatakan mengenai rutin pemakanan yang diamalkan oleh pelakon dan pengacara, Zulin Aziz.

Ketika ini, bentuk fizikal Zulin kelihatan susut berbanding sebelum ini kononnya hanya mengambil kurma sebagai sajian berbuka puasa. Kerana kenyataan tersebut, terdapat sesetengah pihak telah menyalah sangka dan mengecam gaya pemakanan Zulin yang dianggap tidak bagus untuk kesihatan tubuh badan.

Tampil menjelaskan keadaan sebenar, Zulin atau nama sebenarnya Farah Azleenda binti Abdul Aziz menafikan kenyataan tersebut. Tegas Zulin menerusi laman Twitter nya, dia akan memakan apa sahaja ketika berbuka puasa kecuali nasi.

Mengenai pengambilan kurma pula, sebenarnya ketika sahur dia cuba amalkan gaya pemakanan ringkas dengan mengambil kurma, susu berperisa dan air mineral.

Merujuk kepada tajuk yang dikeluarkan oleh sebuah portal itu, Zulin juga akui tidak terdaya untuk hanya memakan kurma ketika berbuka puasa dan memaafkan mereka yang menularkan perkara yang tidak benar.

“Sekarang org konpius.saya bukan makan kurma je.Headline kome pun adoi”

“Sahur saya makan kurma 2 biji,susu berperisa dan air mineral”

“Berbuka saya makan je semua kecuali nasi. Siapa pulak cakap saya makan kurma je?saya pun tak daya makan kurma je”

Dalam pada itu, Zulin mendedahkan berat badannya kini telah berjaya mencapai di bawah 60 kilogram selain menyifatkan transformasi kali ini paling berjaya setelah mengalami proses naik dan turun selama setahun. Ketika ini, berat pelakon itu mencecah 58 kilogram dan berazam untuk mendapatkan sebanyak 55 kilogram.

Sebagai info, berat Zulin sebelum ini pernah mencecah 82 kilogram sebelum memulakan rutin dan gaya hidup sihat sejak setahun yang lalu.


Wow! Jin BTS Jadi Topik Utama Gara-gara ‘Kaki Babi Kukus’

Jin BTS (Bangtan Boys) sering menjadi tajuk utama untuk pelbagai alasan mulai dari bakatnya, malah mengenai aktiviti harian yang dikongsinya. Tetapi baru-baru ini dia menjadi topik utama gara-gara memuat naik gambar selfie sahaja.

Jin memuat naik gambar selfie, menunjukkan wajahnyayang mulus kerana dia tidur setelah makan jokbal (kaki babi kukus).  Huh?

Dalam gambar selfie itu, Jin menulis, “Saya tertidur setelah makan jokbal hehe.”

Setelah selfie itu dimuatnaik, Jin langsung menjadi berita utama paling popular di Nate News. Judul artikel itu berbunyi, “Jin BTS, Terlihat Tampan Bahkan Saat Wajahnya Kembong Kerana Makan Jokbal ‘Visual Tampan Bahkan Setelah Tidur.’

Artikel itu diisi dengan komen dari netizen yang benar-benar terpesona dengan visualnya. Walaupun wajahnya kembung dan tanpa alat solek, Jin masih dapat membuat banyak orang jatuh cinta kerana penampilannya yang baik.


Potret & Sejadah Biru Ashraf Sinclair Jadi Peneman Ketika Solat Aidilfitri

Bunga Citra Lestari atau BCL menyambut lebaran tahun ini tanpa kehadiran suaminya, Ashraf Sinclair. Seperti diketahui, Ashraf Sinclair meninggal di Jakarta, pada 18 Februari 2020, menjelang subuh kerana serangan jantung.

Pemergian Ashraf Sinclair meninggalkan kesedihan yang mendalam bagi BCL, anaknya Noah Aidan Sinclair, dan keluarga besarnya. Pada hari Syawal pertama, BCL dan Noah memuat naik gambar selepas solat Aidilfitri di rumah.

A post shared by Bunga Citra Lestari (@bclsinclair)

Apa yang membuat mereka terharu adalah mengambil gambar berlatar belakang kan potret Ashraf Sinclair di bingkai. Foto itu dimuat naik di akaun Instagramnya dengan kapsyen. “Minal Aidin Wal Faizin … Maaf Maaf Lahir Batin,” tulis penyanyi itu.

Kenangan bersama Ashraf Sinclair tidak hanya melintas di ingatan isterinya. Pada hari yang sama, adik lelaki Ashraf Sinclair, Adam Sinclair memuat naik gambar sejadah berwarna biru.

Sejadah biru terdiri dengan rekaan motif abstrak itu begitu mengharukan. Di bahagian bawah sejadah itu ada tertulis nama Ashraf.

Bersama foto ini, Adam Sinclair menulis, “Selamat hari raya Abang, maaf zahir batin.”.

A post shared by Adam Sinclair (@adamyousofunny)

Walaupun raya kali ini, ahli keluarga tidak lengkap, Adam Sinclair kelihatan gembira dan bersyukur. Dalam foto tersebut, terdapat Adam Sinclair, isteri kesayangannya Yuna, dan ibu bapa mereka.

Adam Sinclair mengucapkan selamat menyambut Idulfitri. “Selamat Bercuti semua orang, tidak kira jika anda selalu dekat dengan hati kami”– dia menyimpulkan.

Yuna juga memuat naik sejadah Ashraf Sinclair berwarna biru dalam Instagram Stories. Dia mengabadikan beberapa saat semasa solat Aildifitri di rumah. Sejadah biru itu terhampar di atas permaidani. Nampaknya, digunakan Adam Sinclair untuk menunaikan solat bersama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Gini Ke Cara Ko Berniaga?”- Pak Nil Kesal & Macam Kena Tipu

Agak mengecewakan apabila sesetengah peniaga yang mengambil kesempatan terhadap orang yang tak jujur dan kebaikan Datuk Aznil Hj Nawawi atau lebih mesra dipanggil Paknil.

Baru-baru ini, Pak Nil telah memuatnaik gambar perbualannya bersama seorang peniaga makanan. Sebelum ini peniaga tersebut telah memberikan produknya untuk dibuat ‘review’ menerusi Instagram Pak Nil. Pada awalnya, Pak Nil akui suka makanan itu lalu membuat pesanan.

Namun siapa sangka, rasa makanan yang dipesan tidak sama seperti yang direview sebelum ini. Pak Nil meluahkan rasa kesal dan tertipu dengan peniaga tersebut sehinggakan dia membuat keputusan untuk berhenti membuat review makanan lagi.

“Gini ke cara ko berniaga? Ada diantara yang bagi paknil review, Paknil suka makanannya. Jadi paknil beli & order lah. Pastu order tak sikit2. 15 balang terus! Sekali yang Paknil beli kualiti tak macam yang Paknil review. Macam kena tipu! Ini yang buat Paknil malas nak tolong orang berniaga. Sebab sorang dua buat hal!”

“Mintak maaflah kalau usaha bantuan #paknilreviewpercuma Paknil hentikan dan xbuat lagi!!!”

Difahamkan, sebelum ini Pak Nil menawarkan review secara percuma kepada pengikutnya dalam usaha untuk membantu para peniaga-peniaga kecil.


Ketepikan Isu, Sharnaaz Ahmad Beraya Bersama Anak & Noor Nabila

Bersempena dengan Aidilfitri, pelakon Sharnaaz Ahmad tetap berhari raya bersama Noor Nabila dan anak mereka, Jebat Jayden biarpun pasangan itu kini dalam proses perceraian.

Kongsi Sharnaaz di laman Instagram, dia menyambut Hari Raya Aidilfitri tahun ini di rumah keluarga Noor Nabila dan mereka mengenepikan isu yang wujud demi Jebat. Malah dia beranggapan detik tersebut sudah cukup sempurna baginya.

“Cukup sempurna dah bagi aku. Baba (Sharnaaz) loves you boy. Isu mommy dan baba tolak ketepi, kami sayangkan kamu sangat”

Di kesempatan itu, Sharnaaz turut berkesempatan mengucapkan selamat hari raya buat anak kesayangannya dan juga Nabila sebagai seorang ibu yang cukup kuat buat anak mereka.

A post shared by Sharnaaz Ahmad Basir Ahmad ™ (@sharnaazahmad)

“Selamat hari raya sayang baaa.. and to nabila too, super mother to my boy,” katanya.

Rata-rata pengikut Sharnaaz memuji sikap kedua-duanya serta turut mendoakan yang terbaik buat hubungan mereka.Sebagai info, Sharnaaz dan Nabila telah berkahwin pada 31 Mac 2017 di sebuah hotel di Petaling Jaya, Selangor dan hasil perkahwinan mereka dikurniakan seorang anak lelaki, Jebat Jayden yang kini berusia setahun.


Nak Melancong? Jepun Akan Tanggung Separuh Kos ‘Travel’ Anda

Penangan penularan wabak COVID-19 nampaknya benar-benar memberikan kesan buat kebanyakan negara terutama bagi sektor pelancongan. Oleh itu, beberapa negara seperti Itali dan Jepun telah membuat perancangan menarik bagi menarik semula pelancong ke negara mereka.

Terdahulu, pulau di Sicily, Itali telah mengumumkan bahawa pelancong yang ingin berkunjung ke sana akan ‘ditanggung’ kos percutian mereka dengan separuh daripada harga tiket penerbangan serta bayaran semalam untuk penginapan 3 malam di mana-mana hotel disana. Difahamkan kos tersebut akan dibayar oleh kerajaan tempatan.

Mengikut jejak langkah yang sama, Jepun juga berbuat demikian kerana menurut Japan Times, bilangan pelancong telah turun secara mendadak dengan capaian sebanyak 99.99%.

Angka peratus tersebut bersamaan dengan hanya 2,900 pelancong dari luar negara telah melancong ke Jepun sepanjang April 2020. Sebagai rekod, ini adalah tahun pertama Jepun menerima kurang daripada 10,000 pelancong dari luar negara dalam masa sebulan sejak rekod jumlah pelancong diambil pada tahun 1964.

Japan is going to covering half of your travel expenses to woo back tourists. "The ¥1.35 trillion ($12.5 billion) program could start in July if novel coronavirus infections subside soon." The Kyodo story in The Japan Times https://t.co/12NfYx4LQ4

— Yuri Kageyama (@yurikageyama) May 22, 2020

Buat masa ini, perancangan tersebut masih dalam perbincangan dan sekiranya dilaksanakan berkemungkinan besar akan bermula pada Julai 2020. Adakah anda akan menerima tawaran ini atau masih dalam keadaan berjaga-jaga untuk ke luar negara? Kongsikan dengan kami!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Doakan Saya Please”- Nazim Othman Sedia Untuk Berkahwin

Setelah hampir dua tahun, akhirnya pelakon Nazim Othman mendedahkan dia sedia untuk mendirikan rumah tangga buat kali kedua.

Pendedahan itu dibuat Nazim atau nama sebenarnya Nushrul Alif bin Othman,36 menerusi posting terbaharu Instagram nya. Menurut Nazim, pada usianya itu dia berkata ini adalah masanya untuk menamatkan zaman duda. Akui belajar daripada pengalaman mendirikan rumahtangga sebelum ini, dedahnya lagi dia memohon agar ditemukan jodoh selagi masih sihat dan berkemampuan.

“Di usia gangsa ni, tidak ada yang lebih baik yang dapat saya minta selain zaujah saya untuk didekatkan dengan saya. Selepas dua tahun, saya akhirnya membuka hati saya untuk berkahwin”

Dalam masa yang sama, pelakon kacak ini turut mengambil kesempatan dengan memohon maaf secara terbuka sekiranya terdapat kesilapan yang dilakukannya selama ini sama ada secara sengaja atau tidak.

Terdahulu, Nazim pernah mendirikan rumah tangga dengan aktres Bella Dally pada 10 September 2016 namun perkahwnan yang dibina selama dua tahun itu berakhir pada tahun 2018.


“Tolonglah! Dah Makin Tak Secure”- Pablo Amirul Komen Pelantikan Baru FINAS

Ketika umat Islam meraikan hari raya pada 1 Syawal yang lalu, rakyat Malaysia digemparkan dengan perubahan kepimpinan Finas.

Hal ini mula disedari setelah pelakon dan penerbit filem Datuk Hans Isaac memuatnaik sepucuk surat rasmi dari FINAS. Surat yang ditandatangani oleh Menteri Komunikasi dan Multimedia (KKMM), Datuk Saifuddin Abdullah itu merupakan penamatan kontrak sebagai Pengerusi FINAS.

Walaubagaimanapun, Hans mengucapkan terima kasih semua warga KKMM (Kementerian Komunikasi dan Multimedia Malaysia), FINAS dan anak seni yang turut memberikan kerjasama.

Pada sisi lain, rata-rata mengucapkan tahniah kepada Zakaria Abd Hamid sebagai Pengerusi baharu Finas menggantikan Hans. Turut diumumkan ialah pelantikan Presiden Yayasan KRU, Datuk Norman Abdul Halim sebagai timbalannya.

Perubahan ini turut mendapat reaksi dari anak seni tempatan. Pelakon berbakat Pablo Amirul mempersoalkan adakah perubahan ini akan membawa kepada penyelesaian masalah terdahulu.

“Adakah akan membawa perubahan atau sekadar pengisian? Maaflah kita nak pemimpin yang aggressive dan LESS TALK MORE ACTION!! masalah lama tetap jugak tak selesai.. Waktu pandemic sekarang apa yang terbaik untuk kami? New norm dah… Adakah masih akan cara lama??? Tahniah kepada EN. zakaria dan Dato Norman.. Harap anda orang hebat industri mampu bawak kelainan.. Kerajaan pun tukar sistem dah.. Kita?? Saya sayangkan industri saya dan nekad sampai mati nak taburkan bakti tapi tolonglah.. Dah makin tak SECURE” – tulisnya di ruangan komen di Instagram.

Nampaknya Pablo tidak menyambut baik perubahan ini, walaubagaimanapun dia berharap presiden yang baru dan menjalankan tanggungjawab sebaiknya.


Dalam Diam-diam, Daphne Iking Baru Saja Melahirkan Anak Ke-4, Ilon Daniel

Siapa sangka, dalam diam-diam, personaliti TV, Daphne Iking mengandung anak keempat. Dan pada raya tahun ini Daphne telah mengumumkan yang dia telah selamat melahirkan Ilon Daniel Iking Azmi pada 21 Mei 2020.

Tahniah Murai MY ucapkan kepada Daphne Iking dan suami. Berita ini telah disahkan oleh Daphne di Instagram & Youtube peribadinya sebentar tadi.

A post shared by Daphne Iking (@daphneiking)

“Saya ingin mengalu-alukan, Ilon (e-learning) Daniel Iking Azmi kepada semua orang.

Pada hari pertama Raya, kami meraikan MCO Raya dengan penambahan ahli keluarga kami, Ilon Daniel! “- tulisnya di laman Youtube

Dalam posting berbeza di Instagram pula, Daphne menitip ucapan yang mengharukan kepada Ilon.

“Ilon Daniel Iking Azmi. Anda benar-benar membawa berkat dan anda melengkapkan keluarga kami. Kami sangat gembira dengan kedatangan anda dan sangat bersyukur kerana kehadiran anda dalam hidup kami.”- ucapnya di Instagram.

Rata-rata peminat tidak mengetahui yang dirinya sedang sarat hamil sebelum ini. Daphne turut menyatakan yang dirinya berdepan dengan pelbagai dugaan kala hamil menerusi laman Youtubenya.

Murai MY ucapkan tahniah buat Daphne Iking dan suami atas kelahiran cahaya mata baru mereka ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


20 Tahun Filem Kya Kehna, Preity Zinta Akui Pernah Digertak Sebelum Berlakon

Selepas 20 tahun, aktres popular Preity Zinta mengenang semula penglibatannya dalam filem terkenal bollywood, Kya Kehna. Difahamkan Preity memulakan kariernya ketika dia menerima tawaran membintangi filem arahan pengarah Kundan Shah itu.

Dalam filem itu dia memainkan watak yang sangat berat bernama Priya Bakshi, iaitu seorang gadis remaja yang hamil kerana terlanjur. Namu kerana watak itu jugam nama Preity terus dikenali dan menjadi semakin popular sehingga hari ini.

Selepas dua puluh tahun, aktris itu mengungkapkan di posting Instagramnya bahawa orang-orang yang berada di sekelilingnya terkejut. Ini kerana mengetahui bahawa dia akan memainkan watak sedemikian dalam salah satu filem di awal kariernya.

Preity, yang kini berada di Los Angeles, menulis bahawa dia diberitahu “kerjaya akan berakhir sebelum ia bermula.”

“Saya masih ingat lagi yang semua orang terkejut apabila saya memilih untuk membawa watak ibu muda yang belum berkahwin untuk filem pertama saya.

“Karier kamu akan berakhir sebelum ia bermula. Kamu dah gila ke?” Itu yang mereka cakap,” tulisnya menerusi entri tersebut.

A post shared by Preity G Zinta (@realpz)

Filem itu menampilkan pelakon hebat bersama Preity iaitu Saif Ali Khan, Chandrachur Singh, Anupam Kher, Farida Jalal, Puneet Vasishtha dan ramai lagi.

Pada tahun 2000, filem itu berjaya melakar sejarahnya sendiri apabila dinobatkan sebagai filem Bollywood dengan kutipan paling tinggi.

Kejayaan filem itu akhirnya melayakkan Preity tercalon dalam kategori Aktres Terbaik Anugerah Filmfare ke-46, sementara Honey Irani menjuarai kategori Cerita Terbaik.


Langgar PKPB, Aiman Tino & Bapa Dikompaun RM1000

Penyanyi Aiman Tino,22 dan bapanya Yusri Ishak,51 telah dikenakan kompaun setelah didakwa melanggar arahan Perintah Kawalan Pergerakan Bersyarat (PKBP) pada petang Selasa.

Menerusi laporan Berita Harian, Aiman atau nama sebenarnya Muhammad Aiman Yusri dan bapanya ketika itu berada di kolam ikan di Ampang Pecah, Kuala Kubu Bharu bagi menyertai aktiviti memancing. Namun, siapa sangka ianya berakhir dengan isu tersebut yang mana mereka dikenakan kompaun sebanyak RM1,000 dan perlu dijelaskan sebelum 8 Jun ini.

A post shared by Therealaimantino (@official_aimantino)

Biarpun begitu, pelantun Permata Cinta ini mendakwa mereka terperangkap ketika polis melakukan serbuan di kawasan itu.Mendedahkan cerita sebenar di sebalik kompaun tersebut, Aiman berkata ketiak serbuan dibuat ramai pengunjung termasuk mereka berteduh di dalam sebuah sebuah bangsal akibat hujan lebat. Malah mereka juga mematuhi SOP yang ditetapkan seperti mengamalkan penjarakkan sosial satu meter, memakai topeng dan mendapatkan nombor giliran untuk masuk memancing.

“Saya tergamam dan hairan mengapa polis menyaman saya dan ayah bersama pengunjung yang lain. Kami masuk ke kawasan kolam itu mengikut prosedur operasi standard (SOP) yang disediakan pemilik kolam.

“Ketika serbuan polis petang lewat petang semalam, hujan lebat. Ramai pengunjung berteduh dalam sebuah bangsal dan ketika itu melebihi 20 orang.

“Polis enggan menerima penjelasan kami dan terus mengeluarkan kompaun kepada pengunjung, ” ujarnya seperti dilaporkan Berita Harian.

Difahamkan, seramai 59 pemancing dikenakan kompaun masing-masing RM1,000 kerana melanggar arahan Perintah Kawalan Pergerakan Bersyarat (PKPB), petang semalam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sheila Rusly Kecewa! Umum Berehat Sementara Dari Lakonan

Baru-baru ini, nama pelakon dan penerbit terkenal Sheila Rusly hangat diperkatakan selepas lakonan Sheila sebagai Opah Aminah dalam drama Bukan Gadis Biasa menjadi kecaman gara-gara solekan ‘tua’ yang dikenakannya.

Terbaru, Sheila telah mengambil keputusan untuk berundur buat sementara waktu dalam bidang lakonan. Menerusi laporan MStar Online, Sheila akui keputusan itu dibuat kerana rasa kecewa terhadap orang dalam industri. Malah kerja kerasnya sebelum ini dalam menghasilkan sesebuah karya juga seolah-olah tidak mendapat penghargaan.

“Memang saya merajuk dengan industri sebab saya rasa sebagai anak seni, saya menggunakan platform sebagai penerbit memberi kelainan kepada industri tapi usaha saya orang pandang sambil lalu saja.

“Cerita-cerita bergenre biasa ini yang mereka rasa harus dihargai. Saya bila buat apa-apa benda bukan mengharapkan balasan tapi bila kita dah berikan full effort, tak dapat penghargaan mestilah kecewa.

Biarpun begitu, Shela berkata dia percaya pada ketentuan-Nya dan sebagai manusia biasa, dia turut mempunyai rasa kecil hati dan kecewa.

A post shared by Sheila Rusly (@sheilarusly_jspictures)

Ketika ditanya tempoh ‘berehat’ nya, Sheila berkata buat masa ini dia tidak meletakkan sebarang jangka masa mahupun tempoh dan hanya akan kembali sekiranya terdapat naskhah yang membuatkan terpanggil untuk muncul semula.

“Saya hanya minta sedikit penghargaan supaya kerja keras saya rasa berbaloi. Itu saja. Dalam masa sama, saya percaya pada rezeki dan mungkin Allah kata belum rezeki.

“Saya memang nak berehat, bila saya cakap itu maknanya saya akan buat. saya bukan hanya cakap tapi tak buat. Ini bukan gimik dan bukan sekadar bercakap untuk dapatkan perhatian.

“Sekarang ini, saya tak kata saya sudah kembali berlakon. Drama Bukan Gadis Biasa, buat masa ini itu la drama terakhir saya berlakon sebelum saya berehat sekejap.

“Saya tak tahu berehat sampai bila tapi mungkin sampai saya dapat satu naskah yang terpanggil untuk saya berlakon semula.

“Insya-Allah saya akan kembali kalau watak itu mencabar saya sebagai seorang pelakon, tapi kalau watak biasa, bagi la kepada orang uyanh lebih memerlukan platform tersebut,” ujarnya seperti dilaporkan MStar Online

Pada November tahun lalu,suami Sheila yang juga pengarah terkenal Jinggo Azman mendedahkan bahawa isterinya itu ingin berehat buat sementara waktu daripada industri atas beberapa faktor dorongan.


COVID-19 : Hotel 5 Bintang Di Kuala Lumpur Bakal Dijual

Menerusi artikel Murai.my terdahulu, beberapa buah hotel terkemuka dalam negara telah mengumumkan penutupan operasinya berikutan terjejas akibat penularan wabak COVID-19.

Terbaru, beberapa buah hotel mewah termasuk yang berstatus lima bintang di Kuala Lumpur bakal dijual dan paparan iklan mengenai jualan tersebut sudah mulai diiklankan di laman atas talian. Menurut pengarah eksekutif Persatuan Pemilik Hotel Malaysia, Shaharuddin M Saaid, pemilik-pemilik hotel ini sudah bersedia untuk menjual hotel milik mereka berikutan penurunan pelancong yang menginap sejak beberapa bulan terakhir ini.

Malah,berdasarkan senarai jualan pada laman iProperty, hotel dengan status lima bintang ini sudah mula djual bermula daripada harga RM350 juta sehingga RM1.7 bilion mengikut lokasl.

Berdasarkan rekod, lebih 20 buah hotel sudah ditutup bagi mengelakkan daripada menanggung kos operasi yang lebih tinggi kelak. Di Jepun, kerajaan negara itu bakal melaksanakan inisiatif buat pelancong yang berkunjung ke negara itu kelak apabila mereka bakal menanggung separuh daripada kos ‘travel’ para pelancong.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Ini Nombor WhatsApp Boleh Dikongsi Pakai QR Code, Begini Caranya

WhatsApp akan melancarkan ciri yang bertujuan untuk memudahkan pengguna berkongsi kenalan.

Sekurang-kurangnya sekarang lebih mudah. Tidak lama lagi, pengguna WhastApp akan dapat berkongsi kenalan WhatsApp mereka menggunakan kod QR, tidak perlu menentukan atau membaca nombor WhatsApp.

Dipetik dari The Verge, selepas ini kod QR dapat dijumpai dengan membuka menu tetapan. Di kanan atas, atau selari dengan foto profil, akan ada kod QR yang dapat dikongsi dengan orang lain, tanpa harus menyimpan nombor telefon bimbit terlebih dahulu.

Pengguna lain hanya perlu mengimbas kod QR dengan memilih menu Scan code (Imbas kod). Perlu diingat jika selepas pengguna lain mengimbas kod QR, ia juga menyimpan nombor telefon bimbit dari akaun yang diimbas secara automatik.

Ciri ini sekurang-kurangnya lebih mudah, daripada harus menyimpan kenalan pengguna di buku telefon dalam beberapa langkah.

Sekiranya ragu-ragu jika kod QR berada di tangan yang salah, pengguna dapat menetapkannya semula setelah kod QR telah diimbas oleh pengguna lain. Tetapi perlu diingat, ciri ini masih dalam fasa pengujian beta, untuk pengguna iOS dan Android. Kemas kini ini muncul dalam versi beta Android 2 / 20,171. Belum diketahui bila ciri ini akan dilancarkan secara rasmi.


[VIDEO] “Hai Bosku!”- Ucapan Hari Raya Maria Ozawa Curi Perhatian Netizen

Bekas bintang filem panas Maria Ozawa juga mengucapkan Selamat Hari Raya Aidilfitri kepada semua umat Islam yang meraikannya. Ucapan tahniah disampaikan melalui akaun Instagramnya, @maria.ozawa.

“Hello semua, hai bosku. Ini Maria Ozawa , duta produk jenama MPOSports. Saya ingin meraikan perayaan Hari Raya bersama anda dan keluarga,”- katanya.

Dengan campuran bahasa Indonesia-Inggeris, wanita yang dikenali sebagai Miyabi itu berharap mesejnya dapat difahami.

“Selamat Idul Fitri. Mohon maaf lahir batin. Saya harap saya menyebutnya dengan betul. Dan saya harap anda memahami apa yang ingin saya sampaikan kepada anda,” ujarnya.

Miyabi juga berharap wabak korona tidak membataskan kegembiraan dalam perayaan lebaran kali ini.

“Dan agar Tuhan membimbing kita untuk melihat jalan yang tepat untuk menjadi lebih baik walaupun kita merayakan kemenangan kita di sebalik virus korona pandemi. Jaga Diri. Sehingga kita dapat bertemu lagi nanti,” sambungnya.

Video ucapan hari raya itu telah mencuri perhatian netizen. Sehingga artikel ini ditulis, video singkat itu mendapat lebih 147 ribu tontonan, 22 ribu likes dan  1,800 komen.


Kerana COVID-19, Aktres Cantik India Ini Mati Gantung Diri Di Kipas Siling

Berita sedih itu datang dari pelakon dari India, Preksha Mehta. Bintang cantik yang namanya bersinar melalui siri Crime Patrol itu ditemui mati di rumahnya di wilayah Indore, India pada hari Ahad (5/25).

Preksha memutuskan untuk mengakhiri hidupnya sendiri dengan menggantung dirinya di kipas siling rumah.  Keluarga menemui mayat Preksha dan kemudian melaporkannya kepada polis.

Dalam keadaan India yang melaksanakan lockdown akibat virus korona, berita ini sangat menyedihkan. Dilaporkan dari Hindustantimes, tidak ada surat wasiat yang ditinggalkan oleh Preksha. Namun dia menulis status ringkas di Insta Story sejurus sebelum menggantung dirinya.

“Sabse bura hota hai, sapnon ka mar jaana,” tulis Preksha yang bermaksud ‘Tidak ada yang lebih dahsyat daripada impian anda yang telah mati’. Dari status ini, polis mengesyaki bahawa Preksha menghadapi masalah dengan kesihatan mentalnya.

Kenalan yang terdekat dengan pelakon berusia 25 tahun itu mengesyaki bahawa dia membunuh diri kerana tekanan. Selama beberapa bulan yang lalu, Preksha tidak mendapat pekerjaan kerana industri hiburan India dihentikan semasa penutupan wabak Corona. Dia dikatakan sangat tertekan mengenai perkara ini dan akhirnya mengakhiri hidupnya sendiri.

Pemergian Preksha secara tiba-tiba bukan sahaja membuatkan keluarga merasa kehilangan. Banyak selebriti India menyatakan kesedihan mereka atas pemergian pelakon tersebut. Salah satunya ialah pelakon Richa Tiwari yang memuat naik foto Preksha di Instagram. Tidak hanya meluahkan rasa sedih, Richa juga mengajak semua orang untuk memberi perhatian lebih kepada mereka yang menderita sakit mental.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Didakwa Larikan Isteri Orang, Pengurus Shah Hazvee Dedah Kisah Sebenar

Semalam, media melaporkan seorang pelakon lelaki berusia 24 tahun telah ditahan polis selepas didakwa menjalinkan hubungan dan melarikan isteri orang.

Susulan daripada itu, pengurus kepada pelakon baharu Shah Radhi Hazvee iaitu Leana Sharif mengesahkan mengenai tangkapan tersebut. Bagaimanapun, Leana menepis dakwaan mengenai isu aktor itu bersama bekas pengurusnya seperti yang tular di media sosial. Malah Shah juga dijangka akan dibebaskan hari ini selepas memberikan keterangan.

Menurut Leana, dia tidak boleh memberikan sebarang kenyataan lanjut ketika ini memandangkan kes masih dalam siasatan pihak polis.

“Untuk kes Shah Hazvee ni ya… Memang dia direman malam tadi di Ibu Pejabat Polis Daerah (IPD) Ampang Jaya. Sekarang, kes ini dalam siasatan polis.

“Jadi saya tak boleh keluarkan sebarang kenyataan sebab ia akan mengganggu kerja pihak polis.

“Apa yang boleh saya beritahu ialah Shah Hazvee larikan isteri orang itu adalah tidak benar dan bercanggah,” katanya menerusi laporan GEMPAK

Dalam pada itu, Ketua Polis Daerah Ampang Jaya, Asisten Komisioner Noor Azmi Yusoff dalam laporan mStar mengesahkan pihaknya menahan suspek berusia 24 tahun di Taman Sering Ukay, Ampang, Selangor, pada Selasa. Jika sabit kesalahan dia akan didakwa bawah Seksyen 498 Kanun Keseksaan iaitu memikat atau membawa pergi atau menahan seseorang perempuan yang bersuami dengan niat jenayah dan Seksyen 14 Akta Kesalahan Kecil 1955 iaitu Kelakuan Aib.

Menurut fakta kes, seorang suami berusia 38 tahun yang merupakan peniaga mendapati isterinya tiada dan keluar rumah tanpa izin bersama seorang lelaki yang dikenali, pada pukul 8 malam, Isnin lalu.

Suami tersebut mendapat tahu bahawa isterinya dan pelakon yang banyak membintangi drama tempatan itu telah berhubung dan suspek cuba memperdaya serta memikat isterinya untuk mendapatkan sesuatu. Sebagai info, Shah yang merupakan pendatang baharu dalam industri pernah terbabit dalam drama tempatan seperti Hero Bomba, Monalisa dan beberapa drama popular lain.


Foto Raya Tanpa Suami, Peminat Tertanya Status Laudya Cynthia Bella

Lazimnya pada Aidilfitri,pengguna media sosial akan mengambil kesempatan untuk memuat naik gambar mereka bersama keluarga tercinta.

Namun, buat pelakon dan penyanyi Laudya Cynthia Bella menjadi sebaliknya. Gara-gara memuatnaik posting terbaharu foto sambutan Aidilfitri tanpa kelibat suami,Engku Emran peminat mula meninggalkan komen tanda tanya mengenai status sebenar Bella.

Difahamkan, posting tersebut merupakan posting berbayar atau ditaja daripada salah satu jenama popular antarabangsa.

A post shared by Laudya Cynthia Bella (@laudyacynthiabella)

Sehingga kini, pelakon ini terus mengunci mulut mengenai hubungan rumah tangga mereka. Menerusi carian Murai.my pada Instagram Emran, tiada sebarang foto mengenai Aidilfitri dimuatnaik. Bagaimanapun, foto profilnya masih menggunakan foto Bella bersama anaknya, Engku Aleesya untuk sekian lamanya.

Terdahulu, Bella pernah menyatakan dia tidak lagi akan berkongsi foto bersama suaminya di media sosial kerana ingin menjaga privasi.


Jual Produk Atau Maruah Diri? PU Syed Tegur Kak KM

Menerusi laman Instagram nya, Pencetus Ummah (PU) Syed Bakri telah membuat teguran secara terbuka di laman Instagram kepada anak pelakon veteran Normah Damanhuri yang juga usahawa selebriti, Liana Rosli.

Tegur PU Syed, selama ini Liana atau lebih dikenali sebagai Kak KM sering kali memperagakan tubuh badannya untuk melariskan produk jualan. Malah tegasnya, cara yang dikendalikan oleh Kak KM itu bertentangan dengan ajaran dan syarak Islam.

A post shared by lianarosli (@lianarosli_official)

“Kak KM bila lagi mahu kembali ke pangkal jalan? Netizen boleh nilai sendiri, antara nak jual produk atau nak jual maruah diri.

“Bukan setahun dua, tapi dah bertahun-tahun modus operandinya berniaga dengan memperagakan tubuh. Tak salah cari rezeki, namun yang salah adalah rezeki yang dicari dengan jalan yang terang-terang syarak tak benarkan”

Dedah pendakwah bebas itu lagi, sebelum ini dia dan rakan-rakan pernah memberi nasihat kepada Kak KM namun tidah diendahkannya.

“Dulu pernah saya menegur dan rakan-rakan lain turut menegur, namun tak jalan, bahkan makin menjadi-jadi kerana mendapat sambutan daripada netizen”

A post shared by SYED MOHD BAKRI AL YAHYA™ (@_pusyed)

Bagaimanapun, menurut PU Syed teguran itu bukanlah kerana ingin menutup ‘periuk nasi’ usahawan itu sebaliknya ingin menyatakan bahawa masih banyak lagi cara untuk mengiklankan sesuatu produk dan bukanlah dengan memperagakan tubuh sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharifah Rose Berang Dituduh Sebagai Perampas

Baru-baru ini, personaliti media sosial dan model Sharifah Rose telah memuatnaik foto bersama teman lelakinya, Aazief Khalid di laman Twitter.

Biarpun begitu, foto Rose bersama Aazief itu telah disalah erti oleh segelintir pengguna media sosial gara-gara kapsyen yang diletakkan bersama seolah merujuk kepada perpisahan anak tiri kepada penyanyi popular, Datuk Seri Siti Nurhaliza bersama bekas kekasihnya, Tyra Kamaruzzaman.

Berang dengan tuduhan tersebut, Rose menjelaskan kapsyen yang dimuatnaik tidak mempunyai kaitan sama sekali dengan Tyra. Malah dia turut menasihati netizen tersebut untuk tidak mencampuri urusan mereka selain akui penat dengan pelbagai tuduhan yang tidak berasas.

Menerusi carian Murai.my terkini mendapati tweet tersebut sudah pun dipadam. Sebagai info, Rose kini sedang hangat bercinta dengan Aazief dan difahamkam Aidilfitri baru-baru ini, keluarga Rose berkesempatan menziarahi keluarga Aazief di kediaman mereka.


Fizi ‘Upin&Ipin’ Diserang Netizen Gara-Gara Video Ini!

Sejak semalam, salah satu karakter dalam animasi Upin & Ipin iaitu Fizi, trending di tangga pertama laman Twitter selepas salah satu video babak dalam episod Aidilfitri tular di laman sosial itu.

A post shared by Upin & Ipin | By Les’ Copaque (@upinipinofficial)

Dalam video tersebut, kelihatan watak-watak ini sedang berbual mengenai topik ‘syurga di bawah telapak kaki ibu’. Memandangkan Upin dan Ipin merupakan anak yatim piatu, pasangan kembar ini berasa sedih kerana menganggap mereka tidak mampu masuk ke syurga gara-gara kenyataan yang dikeluarkan oleh Fizi telah menyentuh perasaan mereka.

“Tak ada lah syurga..kan? Itu pun tak tahu” jawab Fizi

Abah, Mak…Selamat Hari Raya~Tunggu kitaorang di syurga ye~.#UpinIpin #HariRaya #selamathariraya #anakyatimpiatu pic.twitter.com/zlIjjSZGtk

— Les' Copaque (@lescopaque) May 27, 2020

Kerana video tersebut, rata-rata pengguna media sosial berasa kasihan melihat Upin dan Ipin selain menganggap Fizi sememangnya seorang yang nakal sejak awal kemunculannya di dalam animasi tersebut.

Habislah Fizi.Berdosa… https://t.co/oaVyuSiovm pic.twitter.com/H73eM1Zj3L

— Les' Copaque (@lescopaque) May 28, 2020

Bagi menjelaskan kembali situasi tersebut, penerbitan animasi Upin & Ipin, Les’ Copaque telah menayangkan beberapa buah video sedutan termasuklah mengenai babak Fizi yang berada dalam keadaan serba salah selepas mengeluarkan kenyataan tersebut yang mana cukup menghiburkan!


Kenal Ke Tidak? 6 Jenis Nasi Yang Sangat ‘Rare’

Masyarakat di Malaysia dan nasi memang berpisah tiada. Walau di mana sahaja berada, nasi pasti dicari dan sentiasa menjadi igauan. Ada juga segelintir di antara kita yang tak boleh hidup tanpa nasi. Kalau dalam sehari tak dapat nasi, tak senang duduk dibuatnya.

Makanan yang satu ini dapat dipelbagaikan dengan bermacam jenis variasi. Jom kita tengok, anda kenal atau tidak dengan 5 jenis nasi yang sangat rare.

Nasi kuning ialah sejenis hidangan nasi yang berasal dari Indonesia. Nasi kuning dimasak dengan menggunakan kunyit, oleh itu, namanya ialah nasi kuning. Nasi kuning biasanya akan dihidangkan bersama dengan lauk sampingan seperti rendang ayam, kari daging, telur dadar, serunding, sambal goreng dan macam-macam lagi mengikut citarasa dan dihiasi dengan timun atau salad sebagai penambah rasa dan warna. Nasi ini bukan saja dihidangkan untuk majlis-majlis tertentu atau perayaan malahan ada yang jadikan nasi kuning ini sebagai hidangan wajib setiap minggu.  Alahai lapar pulak perut bila tengok nasi kuning ni.

Nasi kebuli dikatakan berasal dari rantau Timur Tengah dan juga terkenal di kalangan masyarakat India. Di Malaysia, nasi ini adalah makanan tradisional Negeri Pahang. Nasi kebuli biasanya dimasak dengan menggunakan beras wangi yang digoreng terlebih dahulu dan dimasak dengan menggunakan air dari rebusan ayam. Nasi kebuli biasanya akan dihidangkan bersama ayam atau kambing. Maksud nasi kebuli adalah singkatan dari nama Nasi Kebawah Duli kerana ianya adalah makanan warisan diraja atau kebawah duli Sultan Pahang. Nasi kebuli biasanya dihidang untuk majlis-majlis keramaian atau kenduri kendara sahaja.

Nasi lemuni biasanya hanya boleh didapati di negeri jelapang padi utara tanah air. Nasi yang dimasak seakan nasi lemak ini bukan sahaja enak bahkan juga ianya mempunyai rasa yang tersendiri dan sangat berbeza. Warna nasi lemuni yang perang kehitaman adalah terhasil dari jus daun lemuni dan dimasak bersama santan serta beberapa bahan lain yang pasti akan membangkitkan selera dan baunya sangat wangi. Nasi lemuni juga sedap dimakan begitu sahaja atau boleh juga dipadankan bersama lauk tambahan seperti ayam, telur rebus atau ikan dan sambal.

Nasi Serai atau nasi beringin yang rasanya seakan-akan nasi ayam. Nasi serai boleh digandingkan bersama lauk mengikut citarasa dan kesesuaian sendiri. Nasi ini biasanya dimasak dengan menggunakan beras basmathi kerana berasnya cantik dan tidak patah. Aroma dari serai yang dimasak bersama nasi amat menyelerakan.

Nasi tumpang adalah sejenis hidangan yang berasal dari negeri Kelantan. Ia terdiri daripada nasi putih yang dicampur bersama lapisan hidangan lain dan dibungkus seperti bentuk kon dan biasanya menggunakan daun pisang. Secara tradisinya, makanan ini adalah sebagai makanan ruji petani atau pelancung untuk dibawa bersama sebagai bekalan ketika bekerja. Biasanya nasi tumpang akan padat dengan lapisan seperti telur, daging, serunding, sambal, timun, mee goreng, bihun goreng dan lain-lain.

Hidangan ini dipanggil nasi hujan panas kerana 3 warnanya iaitu hijau, kuning dan merah. Kononnya jika cuaca panas, lalu turun hujan dan terbentuknya pelangi yang berwarna warni, lantaran itu nasi ini dipanggil nasi hujan panas. Nasi ini biasanya disajikan semasa majlis perkahwinan dan keramaian. Nasi hujan panas sangat sedap dimakan bersama ayam masak rose, dalca dan acar.

Mesti meleleh air liur kan sebab dijamu mata dengan hidangan nasi yang rare ni. Kalau nak rasa, boleh la cuba buat sendiri, pasti sedap, menyelerakan dan sangat berpuas hati.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hiburan Dakwah, 4 Filem Terbaik Disajikan Oleh TV Alhijrah Sempena Syawal 1441H

Tahun ini TV AlHijrah tampil berbeza pada bulan Syawal ini dengan memperbanyakkan rancangan-rancangan hiburan dakwah bersesuaian dengan tema sambutan Syawal Menyatu Hati.

Empat buah filem terbaik akan ditayangkan bermula esok iaitu filem tempatan tayangan perdana berjudul Geran dan tiga filem Indonesia iaitu filem Malaikat Kecil, filem Iqro My Universe dan filem Kalam Kalam Langit sudah semestinya bersifat mendidik, menghibur, menyatupadukan ummah dan mempunyai nilai-nilai murni universal sebagai tauladan.

Filem Geran berkisar sekitar kehidupan dua sahabat baik iaitu Pak Nayan dan Haji Daud yang juga merupakan rakan seperguruan di dalam dunia persilatan. Namun, hubungan akrab milik mereka berdua akhirnya goyah dek satu peristiwa yang tidak disangka-sangka.

Bermula detik tersebut, mereka saling bermusuhan dan menyimpan dendam. Pada masa yang sama, dua anak Pak Nayan iaitu Ali dan Fatimah berasa marah dengan adik mereka iaitu Mat Arip kerana mengeruhkan lagi keadaan dengan mencagarkan geran tanah pusaka milik bapa mereka kepada Haji Daud.

Sebagai bapa, Pak Nayan tetap yakin ada jalan penyelesaian untuk mengubah sikap Mat Arip serta mendapatkan semula geran pusaka tersebut. Namun, konco-konco Haji Daud mula bertindak lebih ganas dengan cuba mengugut serta mencederakan mereka.

Saksikan kesudahan filem Geran untuk mengetahui apa yang terjadi kepada keluarga Pak Nayan dan Haji Daud.

Budi, seorang autism datang ke Jakarta untuk mengubah kehidupan keluarganya. Sebagai seorang ayah yang amat mengasihi anak-anaknya iaitu Ratih dan Iyan, Budi telah berjanji untuk membelikan baju baru kepada keduanya andai mereka mampu berpuasa penuh di bulan Ramadan.

Budi sanggup berjauhan dengan isteri dan anak-anaknya demi mencari rezeki yang halal. Pada suatu hari, Budi mendapat perkabaran bahawa anaknya sedang sakit dan dirawat di hospital. Budi mengambil keputusan untuk pulang menziarahi anak kesayangannya. Malang menimpa apabila isteri dan anaknya sudah tidak lagi menetap di kediaman mereka.
Budi terus mencari keluarganya yang hilang.

Dalam kesedihan Budi hanya mampu pasrah dan menyerahkan segalanya kepada Yang Maha Kuasa. Usai melaksanakan solat Aidilfitri, Budi dipeluk erat dari belakang.

Aqila adalah seorang kanak-kanak yang sangat gemar menuntut ilmu tetapi tidak berminat untuk belajar Al-Quran. Aqila mempunyai datuk yang bekerja sebagai ahli astronomi dan tinggal di Pusat Pemantauan Bintang Boscha. Aqila berhasrat untuk menjadikan seorang ahli astronomi dan menjadikan topik tersebut sebagai salah satu tugasan di sekolah.

Datuknya memberi izin kepada Aqila untuk menggunakan teropong bintang di Boscha untuk menyelesaikan tugasnya, tetapi dengan meletakkan syarat bahawa Aqila perlu pandai membaca Al-Quran.

Aqila bersetuju dan ketika di rumah datuknya Aqila bertemu Ros, anak seorang pembantu rumah. Ros mengajaknya bermain di masjid. Di masjid ini Aqila belajar membaca Al-Quran dengan kaedah Iqro, yang menyenangkan, berirama dan dilakukan dengan ringan.

Pengalaman Aqila mempelajari Al-Quran dan teladan datuknya telah menggerakkan mata hatinya, mengenai kebesaran Allah SWT yang menciptakan alam semesta.

Kalam Kalam Langit adalah kisah seorang pemuda bernama Ja’far yang sedari kecil mendapat didikan agama yang cukup baik dari kedua orang tuanya. Kebijaksanaan Ja’far melayakkan dia untuk melanjutkan pegajian di sebuah sekolah pondok terbaik di Indonesia.

Tempat pengajian Ja’far kerap mengadakan pertandingan Tilawah Al-Quran. Ja’far bercita-cita untuk menjadi juara Majlis Tilawah Al-Quran tersebut. Namun, keinginannya itu ditentang oleh ayahnya yang selalu mengingatkan agar tidak memperjual belikan kalam kalam Illahi hanya kerana populariti dan hadiah semata mata.

Perbalahan dua beranak itu berterusan hingga ayah Ja’far jatuh sakit dan meninggal dunia. Sedih dan membawa hati yang luka, Ja’far pulang ke kampung ibunya di Lombok. Takdir menyaksikan Ja’far dipilih mewakili Lombok dalam pertandingan Tilawah Al-Quran namun dia berterusan diuji.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tewaskan iPhone XR, Ini Punca iPhone 11 Jadi Telefon Pintar Terlaris di Dunia

iPhone 11 mengubah kedudukan iPhone XR sebagai telefon pintar terlaris di dunia pada suku pertama 2020.

Berdasarkan laporan dari firma penyelidikan Omdia, penghantaran iPhone 11 dicatat pada 19.5 juta pada Januari-Mac 2020. Penjualan melebihi iPhone XR yang menghantar 13.6 juta unit pada tempoh yang sama tahun lalu.

Omdia mengatakan bahawa telefon bimbit iPhone Apple secara rutin berada dalam senarai telefon pintar terlaris.

“Kejayaan Apple berpunca dari strategi hanya menawarkan beberapa model. Syarikat juga dapat fokus menangani sejumlah produk yang dapat menarik minat banyak pengguna dan menjual dalam jumlah besar,” kata pengarah penyelidikan telefon pintar Omdia, Jusy Hong.

Untuk iPhone 11 itu sendiri, selain strategi Apple di atas, harga menarik nampaknya penting. Harga rasmi telefon bimbit ini, yang bermula pada AS$ 699 adalah 50 dolar AS lebih rendah daripada iPhone XR sebelumnya yang dijual mulai dari AS $ 749. Spesifikasinya bahkan iPhone 11 lebih tinggi daripada iPhone XR. Oleh itu, wajar jika iPhone 11 lebih diminati berbanding iPhone XR.

Namun, cukup menarik, penjualan iPhone 11 dapat menembus jumlah yang tinggi di tengah-tengah ekonomi global yang tidak stabil kerana wabak COVID-19.

Walaupun Apple juga menutup beberapa kedai di China, AS, dan beberapa negara lain yang terkena wabak itu.

Dalam senarai Omdia, iPhone XR kini berada di telefon pintar kelima terlaris di dunia, seperti yang dilaporkan dari Phone Arena, Khamis (28/5/2020).


Mayat Aktor Siri ‘Chernobyl Diaries’ Ditemui Sudah 5 Minggu Mati

Pelakon bersiri Chernobyl Diaries, Dimitri Diatchenko, ditemui polis Florida dengan tidak bernyawa di kediamannya di Pantai Daytona lima minggu selepas kematiannya.

Dipetik dari Dailymail, polis tempatan menemui mayat Dimitri setelah lima minggu kematian pelakon itu yang berlaku pada 22 April.

Melalui pemeriksaan perubatan, Dimitri dinyatakan mati kerana overdos ubat yang diambilnya.

Dia dinyatakan mengalami overdosis fentanyl dan vallium yang merupakan ubat penahan sakit yang menjadi ketagihan dan biasanya digunakan sebagai pengganti heroin dan juga diazepam.

Dimitri terkenal membintangi sejumlah filem, salah satunya berjudul GI Jane di mana Dimitri bergandingan dengan akres Demi Moore pada tahun 1997.

Dia juga berpeluang berlakon bersama Jennifer Garner dalam siri televisyen Alias.

Saudara-mara dan keluarganya mengesahkan kematian Dimitri sebagai overdos ubat kerana khabar angin sebelumnya beredar bahawa kematian pelakon itu disebabkan oleh virus korona.


Gordon Ramsay Terbang Ke Indonesia Untuk Belajar Masak Sajian Raya Ini

Chef selebriti Britain, Gordon Ramsay mengunjungi Sumatera Barat untuk menjalani penggambaran rancangan televisyen “Gordon Ramsay: Uncharted”. Program ini akan disiarkan di National Geographic pada bulan Jun 2020.

William Wongso, pakar masakan Indonesia, menjadi mentor Gordon Ramsay untuk mempelajari budaya dan kulinari Sumatera Barat, terutama masakan rendang.

Semasa penggambaran, William menjelaskan bahawa agenda yang dia dan Gordon Ramsay lakukan cukup banyak. Bermula dari upacara tradisional di Istana Pagaruyung, mencicipi durian, hingga latihan memasak rendang untuk dipersembahkan kepada Gubernur Sumatera Barat.

“Saya akan memberinya cabaran untuk belajar tentang rendang dan kemudian dia memasak dirinya untuk diadili oleh gabenor,” kata William kepada Kompas.com.

Tidak hanya rendang, Gordon Ramsay juga sempat bertanya tentang dadiah. Dadiah adalah sejenis yogurt gaya Sumatera Barat yang terbuat dari susu kerbau. Susu dimasukkan ke dalam buluh dan dibiarkan selama satu hari untuk proses penapaian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lebih 1 Juta ‘Like’! BCL Kongsi Gambar Arwah Ashraf Sinclair

Pelakon dan penyanyi terkenal Indonesia, Bunga Citra Lestari (BCL) terus mencuri perhatian ramai sejak pemergian suami tercinta yang juga pelakon kelahiran Malaysia, Allahyarham Ashraf Sinclair pada 8 Februari lalu akibat serangan jantung.

A post shared by Bunga Citra Lestari (@bclsinclair)

Terbaru, BCL sekali lagi mencuri perhatian apabila akhirnya memuatnaik gambar arwah Ashraf di laman Instagram nya sejak pemergian Allahyarham. Dalam gambar tersebut, kelihatan Ashraf sedang bergaya dengan cat warna warni serta disertakan kapsyen dari BCL yang begitu merinduinya.

“Hey You, I miss you… Each and everyday…” tulis BCL ringkas

Posting berkenaan sehingga kini yang mendapat lebih dari 1 juta tanda ‘likes’ itu turut dibanjiri dengan pelbagai komen daripada rakan-rakan mereka dan juga peminat. Terdahulu, pada hari pertama Aidilfitri BCL berkongsi beberapa foto sambutan Aidifitri bersama keluarga tersayang termasuk ibu mertuanya,Dida Sinclair. Sebagai info, BCL berkahwin dengan Allahyarham Ashraf sekitar tahun 2008 dan dikurniakan seorang cahaya mata lelaki, Noah Aidan Sinclair.


Kota Suci Makkah Dibuka Semula Bermula 31 Mei 2020

Berita baik! Kerajaan Arab Saudi telah mengumumkan bahawa kota suci Makkah akan dibuka semula bermula 31 Mei ini.

Menerusi laporan AlJazeera, sekatan yang dilaksanakan sebelum ini akan berakhir dan masyarakat di Arab Saudi khususnya boleh menjalani kehidupan seperti biasa termasuk mendirikan solat disana bermula hari Ahad ini.

Bagaimanapun pelaksanaan tersebut akan dibuat secara 3 fasa. Bermula dengan fasa pertama, perintah berkurung 24 jam akan dikurangkan menjadi 15 jam iaitu dari 3 petang hingga 6 pagi bermula semalam. Manakala, pergerakan bebas antara wilayah dan beberapa aktiviti runcit dan borong, termasuk pusat membeli-belah akan dibenarkan beroperasi semula.

Melalui fasa kedua pula, pergerakan bebas akan dibenarkan antara pukul 6 pagi hingga 8 malam. Penerbangan domestik pula akan dibenarkan untuk beroperasi semula,namun larangan penerbangan antarabangsa masih dikekalkan.

Bagi kakitangan sektor awam dan swasta pula, mereka akan dibenarkan kembali bekerja di pejabat mereka. Beberapa larangan masih diteruskan seperti perhimpunan sosial tidak melebihi daripada 50 orang,majlis perkahwinan dan juga pengebumian.

Bagi Solat Jumaat dan solat berjemaah di Masjidil Haram pula akan diteruskan dengan mengikut langkah keselamatan sedia ada. Setiap masjid akan dibuka 20 minit awal buat para jemaah dan akan ditutup semula selepas 20 minit kesemua jemaah selesai melakukan ibadat.


Ada Ekor ‘Mermaid’! Starbucks Perkenal Minuman Unik Terbaru

Tidak menunggu masa yang lama, Starbucks Malaysia akhirnya merealisasikan impian pelanggan setia mereka dengan memperkenalkan minuman baharu yang unik,Fantasy Tail Frappuccino.

Terdahulu Starbucks di beberapa buah negara turut memperkenalkan minuman seumpama ini malah Starbucks Malaysia juga telah memberi beberapa petunjuk mengenai ‘kemunculannya’.

A post shared by Starbucks Malaysia (@mystarbucks)

Menariknya mengenai Fantasy Tail Frappuccino ini, ianya didatangkan bersama ekor ikan duyung merujuk kepada logo ikonik Starbucks.

Bukan itu sahaja, turut didatangkan bersama adalah Peach Cloud with Jelly.

Tampak bersahaja, namun sebenarnya ianya melambangkan bentuk awan yang unik.

Difahamkan harga untuk minuman Fantasy Tail Frappucino bermula dari RM18.55, manakala Peach Cloud with Jelly pula berharga RM19.10 sahaja. Untuk yang berminat boleh dapatkan di cawangan Starbucks berhampiran anda!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.